
 讜讛讬讬谞讜 讚讗诪专讬谞谉 住讚专 讗诇讬讛讜 专讘讛 讜住讚专 讗诇讬讛讜 讝讜讟讗. 讗''专 诇驻讬 砖讛驻住讬拽 讘诇诪讜讚讜 诇专讘 注谞谉 讞诇拽讜 诇砖谞讬 住讚专讬诐 讜讘驻注诐 专讗砖讜谉 诇诪讚 诪诪谞讜 讬讜转专 诪谉 讛讗专讘注 讬讚讜转 拽专讬 诇专讗砖讜谉 住讚专 讗诇讬讛讜 专讘讛 讜诇讘转专讗 拽专讬 讝讜讟讗: 诪讘拽专讬 诪讜诪讬谉 砖讘讬专讜砖诇讬诐 讛讬讜 谞讜讟诇讬谉 砖讻专谉. 转讬诪讛 讚讛转谞谉 讘讘讻讜专讜转 驻专拽 注讚 讻诪讛 (讚祝 讻讟: 讜砖诐) 讛谞讜讟诇 砖讻专 诇讛讬讜转 专讜讗讛 讘讻讜专讜转 讗讬谉 砖讜讞讟讬谉 讗讜转谉 注诇 驻讬讜 讜讬''诇 讻诪讜 砖转专爪转讬 诇诪注诇讛 讜注讜讚 讚讛转诐 讚讜拽讗 讘讘讻讜专讜转 砖讬砖 诇讞讜砖 砖诪讗 诪砖讜诐 砖讻专 讬转讬专谞讜 讗讘诇 讛讻讗 诪讬讬专讬 讘讘讚讬拽转 诪讜诪讬 砖讗专 拽讚砖讬诐 讜讛讻讬 讗讬转讗 讘砖讬诇讛讬 驻专拽 讛转专讜诪讛 讘砖拽诇讬' (讚祝 讝.) 讚讗诪专 诪讘拽专讬 诪讜诪讬 拽讚砖讬诐 谞讜讟诇讬诐 砖讻专谉 诪转专讜诪转 讛诇砖讻讛: 诪诇诪讚讬谉 讛诇讻讜转 拽诪讬爪讛. 讜讛讗 讚诇讗 讞砖讬讘 讛诇讻讜转 诪诇讬拽讛 砖讘讻诇诇 讛诇讻讜转 砖讞讬讟讛 讛谉: 砖讘注讛 讻谞讙讚 讝' 砖注专讬诐. 诇砖讘注讛 砖注专讬 注讝专讛 拽讗诪专 讗讜诪专 专讘讬 讚住''诇 讻转谞讗 讚诪转谞讬' 讚诪住' 诪讚讜转 讘驻''拽 (诪砖谞讛 讚) 讚转谞谉 讝' 砖注专讬诐 讛讬讜 讘注讝专讛 讙' 讘爪驻讜谉 讜讙' 讘讚专讜诐 讜讗讞讚 讘诪讝专讞 讜讛讗 讚转谞谉 讛转诐 诇注讬诇 讘砖诇砖讛 诪拽讜诪讜转 讛讻讛谞讬诐 砖讜诪专讬诐 讻讜' 注诇 讞诪砖讛 砖注专讬 讛注讝专讛 讻讜' 讘诪住' 转诪讬讚 讘驻''拽 (讚祝 讻讝.) 驻专讬讱 诇讛讜 讜诪砖谞讬 讗讘讬讬 转专讬 诪谞讬讬讛讜 诇讗 讘注讬 砖讬诪讜专 讜专讘讗 诪砖谞讬 转谞讗讬 讛讬讗 讚转谞讬讗 讗讬谉 驻讜讞转讬谉 [诪讙' 讙讝讘专讬谉 讜讝' 讗诪专讻诇讬谉 专讘讬 谞转谉 讗讜诪专 讗讬谉 驻讜讞转讬谉] 诪讬''讙 讙讝讘专讬诐 讻谞讙讚 讬''讙 砖注专讬诐 讚诇 讞诪砖讛 讚讛专 讛讘讬转 驻砖讜 诇讛讜 转诪谞讬讗 讗诇讜 讞' 讚注讝专讛 讗诇诪讗 讗讬讻讗 转谞讗 讚讗诪专 转诪谞讬讗 讛讜讜 讜讗讬讻讗 转谞讗 讚讗诪专 讞诪砖讛 讛讜讜 转讬诪讛 讗诪讗讬 诪讬讬转讬 专讘讗 讛谞讱 转谞讗讬 诪诪转谞讬转讬谉 讚诪讚讜转 讛讬讛 讬讻讜诇 诇讛讘讬讗 讚转谞谉 讛转诐 讘驻' 砖谞讬 (诪砖谞讛 讜) 砖诇砖 注砖专讛 讛砖转讞讜讜讗讜转 讛讬讜 砖诐 讗讘讗 讬讜住祝 讘谉 讞谞谉 讗讜诪专 讻谞讙讚 讬''讙 砖注专讬诐 讜注讜讚 转讬诪讛 讚讛专讬 讻讗谉 诪讞诇讜拽转 专讘讬注讬 讚注诇 讻专讞讬谉 诇讛讛讜讗 转谞讗 讚住''诇 讚讬''讙 砖注专讬诐 讛讬讜 讘注讝专讛 诇讗 诪爪讬 诇诪讬诪专 讚拽住讘专 讞' 讜讚诇 讞诪砖讛 讚讛专 讛讘讬转 讚讛讗 诪驻专砖 讛转诐 砖诪诐 砖诇 讗讜转谉 砖注专讬诐 讜讗讬谉 诪讝讻讬专讬谉 讗驻讬' 讗讞讚 诪讗讜转谉 砖注专讬诐 讚讛专 讛讘讬转 讛诪驻讜专砖 讘驻''拽 讚诪讚讜转 砖谞讬 砖注专讬 讞讜诇讚讛 诪谉 讛讚专讜诐 讜拽讬驻讜谞讜住 诪谉 讛诪注专讘 讜讟讚讬 诪谉 讛爪驻讜谉 砖注专 诪讝专讞讬 砖讜砖谉 讛讘讬专讛 注诇讬讜 爪讜专讛 讜讗讜诪专 专''转 讚诇注讜诇诐 住''诇 诇讛讛讜讗 转谞讗 讚讝' 砖注专讬诐 讛讬讜 讘注讝专讛 讜讛讗 讚讞砖讬讘 讬''讙 讛讬讬谞讜 注诐 讛砖注专讬诐 讛拽讟谞讬诐 讚讛讻诇 讞砖讬讘 转讚注 讚讛讗 讞砖讬讘 驻讬砖驻砖讬谉 砖讛讬讜 诇砖注专 谞拽谞讜专 讗讘诇 讙讚讜诇讬诐 诇讗 讛讬讜 讘注讝专讛 讗诇讗 讝' 讜讛谉 讗讜转谉 讛诪驻讜专砖讬诐 讘驻''拽 讜讛诪注讬讬谉 砖诐 讬诪爪讗 讚砖注专 讛拽专讘谉 讚驻''拽 讛讜讗 砖注专 讛讘讻讜专讜转 讚驻''讘 讜讗讜转谉 讬''讙 砖注专讬诐 讚诪讚讜转 砖谞讜讬讬诐 谞诪讬 讘诪住讻转 砖拽诇讬诐 讻诇 讗讜转讛 诪砖谞讛 诪诪砖 讘驻' 讬''讙 砖讜驻专讜转 讗讘诇 讗讬谉 砖谞讜讬 讘讛 讗讘讗 讬讜住祝 讘谉 讞谞谉 讻诪讜 砖砖谞讜讬 讘诪住' 诪讚讜转 讜讘讙诪专讗 讚讬专讜砖诇诪讬 拽讗诪专 诪转谞讬' 讗讘讗 讬讜住祝 讘谉 讞谞谉 讚拽讗诪专 讻谞讙讚 讬''讙 砖注专讬诐 讚诇专讘谞谉 讝' 砖注专讬诐 讛讜讜 讘注讝专讛 讚注转讬讬讛讜 讚专讘谞谉 讛讬讻谉 讛讬讜 讛砖转讞讜讜讗讜转 讛讗诇讜 讻讬 讛讛讬讗 讚转谞讬谞谉 转诪谉 讬''讙 驻专爪讜转 讛讬讜 讘讛 砖驻专爪讜 诪诇讻讬 讬讜谉 讜讞讝专讜 讜讙讚专讜诐 讜讙讝专讜 讻谞讙讚诐 讬''讙 讛砖转讞讜讜讗讜转 讜讗诐 转讗诪专 诇专讘谞谉 谞诪讬 讚转谞讬 砖讘注讛 砖注专讬诐 诪讗讬 拽诪转诪讛 讻谞讙讚 诪讬 讛讜讜 讛砖转讞讜讜讗讜转 讗讬谞讛讜 谞诪讬 诪讜讚讜 讚注诐 讛拽讟谞讬诐 讛讬讜 砖诇砖讛 注砖专 讻讚驻专讬砖讬转 讜讗讜诪专 专讘讬谞讜 转诐 讻讬讜谉 讚诇讗 讞砖讬讘讬 讘注讬谞讬讬讛讜 讻诇 讻讱 砖讬拽专讗讜 讗讜转诐 砖注专讬诐 讗讬谉 谞专讗讛 砖讬讛讗 讛砖转讞讜讜讗讜转 讻谞讙讚诐 讗讘诇 讗讘讗 讬讜住祝 讘谉 讞谞谉 拽专讗 讗讜转诐 砖注专讬诐. 诪''专: 

专讬讟讘"讗

讗住转转诐 讟注谞讜转讬' 拽砖讬讗 诇谉 讛讗 讚讗诪专 讘驻专拽 砖讘讜注转 讛注讚讜转 讚砖诇讞 诇讬讛 专讘 讬讜住祝 诇专讘 谞讞诪谉 注讜诇讗 讞讘专讬谞讜 注诪诇 讘转讜专讛 讜讘诪爪讜转 讛讜讗 讜讗诪专讬' 诪讗讬 砖诇讞 诇讬讛 诇讞谞讜驻讬 诇讬讛 讗诇讗 砖讜讚专 爪讬讛 诇诪砖专讬 转讙专讬' 讘专讬砖讗 讗讬 谞诪讬 诇砖讜讚讗 讜诇讗 讞讬讬砖 诇讗住转转诪讬 讟注谞讜转讬' 讚讗讬讚讱 讜讬"诇 讚讘讞讘专 砖讘讗 诇讚讬谉 诇讬讻讗 诪砖讜诐 讗住转转诪讬 讟注谞讜转讬' 讚讛讗 讬讚讬注讛 讚讞讝讬 诇讛讻讬 讜讘注诇 讚讬谞讗 谞诪讬 谞讬讞讗 诇讬讛 讚诇砖讘拽谞讜 诇讗诇转专 讗讘诇 讛讻讗 讚诇讗 讛讜讛 讞讘专 讜诇讗 拽专讜讘讜 砖诇 讞讘专 讗诇讗 讚专讘 注谞谉 讛讜讗 讚讛讜讛 住讘专 住讘专 讚诪讞谞讬祝 诇讬讛 讜讗住转转讜诐 讟注谞讜转讬讛 讚讗讬讚讱 讜讝讛 讘专讜专. 讜讚注转 诪讜专讬 讝"诇 讚讛讻讗 注讚讬讬谉 诇讗 驻专砖讜 讘讚讬谞讬 讚讬转诪讬 讘讚讗转讗 讛讗讬 诇拽诪讬讛 讚专讘 注谞谉 讘砖诇诪讗 讘讞讘专 注爪诪讜 砖专讬谞谉 转讙专讬' 讘专讬砖讗 讜讗注"讙 讚驻转讞讜 讘讚讬谞讗 讚讗讞专讬谞讗 讻讚讬 砖诇讗 讬转讘讟诇 诪转诇诪讜讚讜 讜诪砖讜诐 讻讘讜讚 讚讬讚讬讛 讜讗注"讙 讚讗讬讻讗 诪爪讜讛 诇讚讜谉 讗转 砖讘讗 专讗砖讜谉 讻拽讟谉 讻讙讚讜诇 转砖诪注讜谉 讜讻讜' 讘驻"拽 讚住谞讛讚专讬谉 注砖讛 讚讻讘讜讚 转讜专讛 注讚讬祝 讜讛讬讬谞讜 讚讗诪专 讘驻专拽 讻诇 讻转讘讬 讗诪专 专讘讗 转讬转讬 诇讬 讻讚讗转讗 爪讜专讘讗 诪专讘谞谉 诇注讬讜谞讬' 讘讚讬谞讬' 讻讬 讛讬讻讬 讚诇砖专讬讬讛 诇讗诇转专 讗讘诇 讻讘讜讚 拽专讜讘讜 砖诇 讞讻诐 讗讬谞讜 讗诇讗 诪讚专讘谞谉 讜诇讗 讚讞讬 注砖讛 讚讗讜专讬讬转讗 讗讘诇 讛讻讗 注讚讬讬谉 诇讗 驻转讞讜 讘讗讬讚讱 讚讬谞讗 讜讘讻诇 讞讚 讗讬讻讗 诪爪讜转 注砖讛 诇讚讜谉 诪讚讻转讬讘 讜砖驻讟转诐 爪讚拽 讻讚讻转讘 专砖"讬 讜讻讬讜谉 讚讻谉 讛讗讬 注砖讛 讚拽专讜讘讜 砖诇 讞讘专 注讚讬祝 讚讗讬讻讗 讘讛讚讬' 注砖讛 讚专讘谞谉 讚讻讘讜讚讜 砖诇 讞讻诐 讻讱 讛讬讗 诪驻讜专砖转 讘砖诐 讛专"专 驻谞讞住 讛诇讜讬 讝"诇 讜讻谉 讙讜专住 专讘讬谞讜 讞谞谞讗诇 讝"诇. 讚讘讬 专讘讬 讬砖诪注讗诇 转谞讗 讻诇讬 砖专转 讘讗讬诐 诪转专讜诪转 讛诇砖讻讛 驻讬' 诪诪讛 砖谞转谞讜 讘拽讜驻转 注爪诪谉 讜讘讗 诇讞诇讜拽 注诇 住讜讙讬讗 讚诇注讬诇 讚诪讜拽讬 讛讗讬 拽专讗 讚砖讗专讬 讛讻住祝 讘拽讚砖讬 讘讚拽 讛讘讬转 砖讙讘讜 讜讗诇讗 讚讘讬 专' 讬砖诪注讗诇 讗讜诪专 讚拽专讗 讘转专讜诪转 讛诇砖讻讛 诪讬讬专讬:





讛诪讗讬专讬

讻讘专 讘讬讗专谞讜 讘诪砖谞讛 砖讚讬讬谞讬 讙讝讬专讜转 讛讬讜 谞讜讟诇讬诐 砖讻专诐 诪转专讜诪转 讛诇砖讻讛 讗祝 诪讘拽专讬 诪讜诪讬诐 砖讘讬专讜砖诇讬诐 讗诐 诇拽专讘谉 讗诐 诇讘讻讜专 谞讜讟诇讬谉 砖讻专诐 诪转专讜诪转 讛诇砖讻讛 讜讻谉 转诇诪讬讚讬 讞讻诪讬诐 讛诪诇诪讚讬诐 讛诇讻讜转 砖讞讬讟讛 讜讛诇讻讜转 拽诪讬爪讛 诇讻讛谞讬诐 讜诪讙讬讛讬 住"转 砖讘讬讚 讻"讗 讜讗讞讚 诪讬专讜砖诇诐 讜谞砖讬诐 讛诪讙讚诇讜转 讗转 讘谞讬讛诐 讘讟讛专讛 诇驻专讛 讗讚讜诪讛 注诇 讛讚专讱 砖讘讬讗专谞讜 讘诪住讻转 住讻讛 讻诇诐 谞讜讟诇讬谉 砖讻专谉 诪转专讜诪转 讛诇砖讻讛 讘讻讚讬 砖讬驻住拽讜 诇讛诐 住谞讛讚专讬谉 讜讗祝 诇讞诐 讛驻谞讬诐 讜讛拽讟讜专转 讜砖讻专 讛注讜住拽讬诐 讘讛诐 讜讛诇讘讜谞讛 讜讻谉 驻专讻讜转 砖诇 砖注专讬诐 砖讛讬讜 注砖讜讬讜转 诇爪谞讬注讜转 讜诇讗 诇讘谞讬谉 讘讗讜转 诪转专讜诪转 讛诇砖讻讛 讗讘诇 驻专讻讜转 砖讛讬讜 诇驻谞讬 讛讚讘讬专 讘诪拽讜诐 讗诪讛 讟专拽住讬谉 讛讜讗讬诇 讜注砖讜讬 诇诪讞讬爪讛 爪讜专讱 讛讘讬转 讛讜讗 讜讗讬谞谉 讘讗讜转 诪转专讜诪转 讛诇砖讻讛 讗诇讗 诪拽讚砖讬 讘讚拽 讛讘讬转 驻专讻讜转 讗诇讜 砖诇 砖注专讬诐 转砖注讛 讛讬讜 砖讘注讛 诇砖讘注讛 砖注专讬诐 讜讗讞转 诇驻转讞讜 砖诇 讛讬讻诇 讜讗讞转 诇驻转讞讜 砖诇 讗讜诇诐 讜砖诇 讚讘讬专 讛讬讜 讗专讘注讛 砖转讬诐 讘讚讘讬专 诇讛讘讚讬诇 讘讬谉 讛讛讬讻诇 诇拽讚砖讬 讛拽讚砖讬诐 讗讞转 诪讻讗谉 讜讗讞转 诪讻讗谉 讜讗诪讛 讗讞转 讘讗诪爪注 诇讬讻谞住 砖诐 讻讛谉 讙讚讜诇 讘讬讜诐 讻驻讜专讬诐 讜砖转讬诐 讻谞讙讚谉 讘注诇讬讬转 讘讬转 拽讚砖讬 讛拽讚砖讬诐 讛讗 诇诪讚转 砖砖诇砖 注砖专讛 驻专讻讜转 讛讬讜 讘诪拽讚砖 转砖注讛 诪讛谉 讘讗讜转 诪转专讜诪转 讛诇砖讻讛:





砖讬讟讛 诪拽讜讘爪转

讗住转转诐  讟注谞转讬讛  拽讬"诇 讛讗 讚讗诪专讬' 讘驻' 砖讘讜注转 讛注讚讜转 讚砖诇讞 诇讬讛 专讘 讬讜住祝 诇专讘 谞讞诪谉 注讜诇讗 讞讘专讬谞讜 讚注诪讬转 讘转讜专讛 讜讘诪爪讜转 讛讜讗 讜讗诪专讬谞谉 诪讗讬 砖诇讞 诇讬讛 诇讞谞讜驻讬 诇讬讛 讗诇讗 诇诪砖专讬  转讘专讬讛 讘专讬砖讗 讗"谞 诇砖讜讚讗 讜诇讗 讞讬讬砖讬谞谉 诇讗住转转诪讬 讟注谞转讬讛 讚讛讗 讬讚讬注 讚讞讝讬 诇讛讻讬 讜讘注诇 讚讬谞讬讛 谞诪讬 谞讬讞讗 诇讬讛 讚诇砖讘拽谞讛讜 诇讗诇转专 讗讘诇 讛讻讗 讚诇讗 讛讜讛 讞讘专 讜诇讗 拽专讜讘讜 砖诇 讞讘专 讗诇讗 讚专讘 注谞谉 讛讜讗 讚讛讜讛 住讘讬专 讛讻讬 住讘专 讚诪讞谞讬祝 诇讬讛 讜讗住转转讬诐 讟注谞转讬讛 讜讝讛 讘专讜专 讜讚注转 诪讜专谞讜 谞专"讜 讚讛讻讗 注讚讬讬谉 诇讗 驻转讞讜 讘讚讬谞讗 讚讬转诪讬 讻讚讗转讗 讛讗讬 诇拽诪讬'  专讘 注谞谉 讚讘砖诇诪讗 讘讞讘专 注爪诪讜 砖专讬谞谉 讘专讬砖讗 讜讗注"讙 讚驻转讞讜 讘讚讬谞讗 讚讗讞专讬诐 讻讚讬 砖诇讗 讬转讘讟诇 诪转诇诪讜讚讜 讜诪砖讜诐 讻讘讜讚 讚讬讚讬讛 讚讗注"讙 讚讗讬讻讗 诪爪讜讛 诇讚讜谉 讗转 讛讘讗 专讗砖讜谉 诪讚讻转讬讘 讻拽讟谉 讻讙讚讜诇 转砖诪注讜谉 讘驻"拽 讚住谞讛讚专讬谉 注砖讛 讚讻讘讜讚 转讜专讛 注讚讬祝 讜讛讬讬谞讜 讚讗诪专 讘驻拽 讻诇 讻转讘讬 讗诪专 专讘讗 转讬转讬 诇讬 讚讻讬 讗转讗 爪讜专讘讗 诪讚专讘谞谉 诇注讬讜谞讬讛 讘讚讬谞讬讛  讻讬 讛讬讻讬 讚诇砖专讬讬讛 诇讗诇转专 讗讘诇 讻讘讜讚 拽专讜讘讜 砖诇 讞讻诐 讗讬谞讜 讗诇讗 诪讚专讘谞谉 讜诇讗 讚讞讬 注砖讛 讚讗讜专讬讬转讗 讗讘诇 讛讻讗 诪 讚讬谉 诇讗 驻转讞讜 讘讗讬讚讱 讚讬谞讗 讜讘讻诇 讞讚 讗讬讻讗 诪爪讜转 注砖讛 诇讚讜谉 诪讚讻转讬讘 讜砖驻讟转诐 爪讚拽 讻讚讻转讘 专砖"讬 讝"诇 讜讻讬讜谉 讚讻谉 讛讗讬 注砖讛 讚拽专讜讘讜 砖诇 讞讘专 注讚讬祝 讚讗讬讻讗 讘讛讚讬讛 注砖讛 讚专讘谞谉 讚讻讘讜讚 砖诇 讞讻诐 讻讱 讛讬讗 诪驻讜专砖转 讘砖诐 讛"专 驻谞讞住 讛诇讜讬 讝"诇. 讛专讬讟讘"讗 讝"诇: 


 住讚专  讗诇讬讛讜 讗讙讚讜转 讜讘专讬讬转讜转. 讗住转诇拽 讜转讜 诇讗 讗转讗 诪砖讜诐 讛讛讬讗 诪注砖讛 讚砖诇讞 诇讬讛 诇专讘 谞讞诪谉 讚注诇 讬讚讬讛 讗住转转讬诐 讟注谞转讬讛 讚讘注诇 讚讬谞讬讛 讚讛讛讜讗 讙讘专讗 讚讗讬讬转讬 诇讬讛 讙诇讚谞讬. 讛讜讛 拽讗 诪讘注讬转 专讘 注谞谉 诪讗诇讬讛讜 讚诇讗 讛讜讛 讗转讬 诇讬讛 讘谞讬讞讜转讗 讜讛讜讛 诪驻讞讬讚 诇讬讛. 注讘讚 专讘 注谞谉 转讬讘讜转讗 讜讛讜讛 讬转讬讘 讘讙讜' 讜讗诇讬讛讜 讛讜讛 讬转讬讘 讗讘专讗讬 讜诪转谞讬 诇讬讛 住讚专 讗诇讬讛讜 专讘讛 砖诇诪讚 讞讜抓 诇转讬讘讛. 讝讜讟讗 砖诇诪讚 转讜讱 讛转讬讘讛 砖讛专讬 诇讗 诇诪讚 讛讬诪谞讜 讘转讜讱 讛转讬讘讛 讗诇讗 诪注讟 砖诇讗 讛讬讛 讬讻讜诇 诇拽讘诇 讜诇诇诪讜讚 诪诪谞讜 讘注谞讬谉 讝讛 讜谞住转诇拽 诪诪谞讜 讗诇讬讛讜 诇讙诪专讬. 讻讬 讛讜讜 诪驻讟专讬 专讘谞谉 诪谞讬讛 讚讛讜讜 注住拽讬 讘讗讜专讬讬转讗 拽诪讬' 讻诇 讬讜诪讗 讜诇专诪砖讗 讛讜讜 讗讝诇讬 诇讛讜 诇讘转讬讛讜 讛讜讜 驻讬讬砖讬 讘讘讬转讬讛 讘' 讗诇驻讬谉 讜诪讗转谉 专讘谞谉 讚讛讜讜 讗讻诇讬 讘讛讚讬讛 诇讗 讛讜讛 讘注讬 专讞诪讬 讚讘讻诇讛讜 砖谞讬 讚讛讜讜 砖谞讬 讘爪讜专转 讘讬诪讬讜 诇讗 讘拽砖 专讞诪讬诐 砖讗诇讜 讛讬讛 诪讘拽砖 专讞诪讬诐 诇讗 讛讬讛 专注讘 讘注讜诇诐.  讜诪讗讬 讚驻讬讬砖谉 转专讬 讗诇驻讬 讜诪讗转谉 诇讙讘讬 讗诇讬砖注. 讗讬 诇讬诪讗 讻讜诇讛讜 讚讻转讬讘 注砖专讬诐 诇讞诐 砖注讜专讬诐 讜诇讞诐 讘讻讜专讬诐 讜讻专诪诇 拽诪讬 诪讗讛 讗讬砖 讟讜讘讗 诪讝讜谞讜转 讜讻讜'. 讗诇讗 讻诇 讞讚讗 讜讞讚讗 诇驻谞讬 诪讗讛 讗讬砖 讜诪讟讬 诇转专讬 讗诇驻讬 讜诪讗转谉 讘讻"讘 诇讞诐 砖讛讘讬讗 诇讜 诇讞诐 讗' 砖诇 砖注讜专讬诐 诪转讘讜讗讛 讞讚砖讛 讻讚讗诪专讬' 讗讬谉 诇讱 讘讻诇 讗专抓 讬砖专讗诇 拽诇讛 诇讘砖诇 讻讘注诇 砖诇讬砖讛 讜讗注驻"讻 诇讗 讘讻专讛 讗诇讗 注砖专讬诐 诇讞诐 砖注讜专讬诐 诪砖注讜专讬诐 讬砖谞讬诐 讘讻讜专讬诐 讛讬讬谞讜 专讗砖讬转 转讘讜讗转讜 砖诇 讗讚诐. 讗诇讬砖注 注砖讬专 讛讬讛 讚讻讜诇讛讜 谞讘讬讗讬诐 注砖讬专讬诐 讛讬讜 讻讚讗诪专讬谞谉 讘驻专拽 讗讬谉 讘讬谉 讛诪讜讚讚 讗讬谉 讛拽讚讜砖 讘专讜讱 讛讜讗 诪砖专讛 砖讻讬谞转讜 讗诇讗 注诇 讙讘讜专 注砖讬专 讜讞讻诐. 讚专讬砖 讘转诇讬住专 讗诪讜专讗讬 砖讛讬讜 诪转专讙诪讬谉 讜诪砖诪讬注讬谉 讚讘专讬讜 诇专讘讬诐 诇驻讬 砖讗讬谉 拽讜诇讜 谞砖诪注 诇专讘讬诐. 讜谞驻爪讬 讙诇诪讬讬讛讜 砖讛讬讜 诪谞注专讬谉 讟诇讬转讜转 砖诇讛谉 诪谉 讛讗讘拽 讜诪讻住讬 诇讬讜诪讗 讛讬讜 诪讞砖讻讬谉 讛讞诪讛 诪专讜讘 讗讘拽 讟诇讬转诐 砖讛讬讛 注讜诇讛 诇诪注诇讛 讘诪注专讘讗 讻砖讛讬讜 专讜讗讬诐 讘讗专抓 讬砖专讗诇 讞砖讱 讛讞诪讛. 讜拽专讜 谞驻砖讬讛讜 讬转诪讜 诪砖讜诐 讚诇讙讘讬 专讘 讛讜谞讗 讛讜讜 驻讬讬砖讬 砖诪谞讛 诪讗讜转 讜诇讙讘讬讛讜 诇讗 讛讜讜 驻讬讬砖讬 讗诇讗 讚' 诪讗讛. 讬转诪讬 讚讬转诪讬 讚讗讬谞讛讜 谞诪讬 讘爪专讬 诪专讘讛 讜专讘 讬讜住祝 讚讛讜讜 拽专讬 谞驻砖讬讬讛讜 讬转诪讬. 诪讘拽专讬 诪讜诪讬谉 砖诇 讘讛诪讜转 诇拽专讘谉 讜诇讘讻讜专. 诪转专讜诪转 讛诇砖讻讛 诪讗讜转谉 砖拽诇讬诐 砖讛讬讜 转讜专诪讬谉 讘讙' 拽讜驻讜转 诪谉 讛诇砖讻讛 讘驻专讜住 讛驻住讞 讜讘驻专讜住 注爪专转 讜讘驻专讜住 讛讞讙 诇讛讘讬讗 诪讗讜转讜 讻住祝 转专讜诪转 转诪讬讚讬谉 讜诪讜住驻讬谉 讜讛谉 讛谉 拽专讘谞讜转 爪讘讜专 讜诪讬讬转讬 谞诪讬 砖讗专 拽专讘谞讜转 爪讘讜专 讜诇驻讬 砖诇讗 讛讬讜 注讜住拽讬谉 讗讜转谉 诪讘拽专讬 诪讜诪讬谉 讘讚讘专 讗讞专 讛讬讜 谞讜讟诇讬谉 砖讻专谉 诪转专讜诪转 讛诇砖讻讛 讚讘拽讜专 诪讜诪讬谉 爪讜专讱 拽专讘谞讜转 谞讬谞讛. 专砖"讬 讝"诇 讘诪讛讚讜专讗 拽诪讗. 讜讗诐 转讗诪专 讜讛讗 转谞谉 讘驻专拽 拽诪讗 讚讘讻讜专讜转 讛谞讜讟诇 砖讻专 诇专讗讜转 讘注讜专 讗讬谉 砖讜讞讟讬谉 讗讜转讜 注"驻 讗诇讗 讗诐 讻谉 讛讬讛 诪讜诪讞讛 讻讗讬诇讗  讜讬"诇 讻讚转专讬' 诇注讬诇 讙讘讬 讙讜讝专讬 讙讝讬专讜转 讜注讬"诇 讚讛转诐 讙讘讬 讘讻讜专 讚讜拽讗 讬砖 诇讞讜砖 砖诪讗 讬转讬专谞讜 讘砖讻专 诇讬砖讞讟 讘诪讚讬谞讛 讗讘诇 讛讻讗 诪讬讬专讬 讘讘讚讬拽转 诪讜诪讬 砖讗专讬 拽讚砖讬诐 讜讛讻讬 讗讬转讗 讘讛讚讬讗 讘诪住' 砖拽诇讬诐 驻' 讛转专讜诪讛 讬爪讞拽 讘专 专讚讬驻讗 讘砖诐 专' 讗诪讬 诪讘拽专讬 拽讚砖讬诐 谞讜讟诇讬谉 砖讻专谉 诪转专讜诪转 讛诇砖讻讛 诇砖讜谉 讛专讗"砖 讝"诇:
讛诇讻讜转  拽诪讬爪讛 讻讚讗诪专讬谞谉 讘诪谞讞讜转 讬讻讜诇 讘专讗砖讬 讗爪讘注讜转讬讜 转"诇 诪诇讗 拽诪爪讜 讛讗 讻讬爪讚 讞讜驻讛 讙' 讗爪讘注讜转 讜注诇 驻住 讬讚讜 拽讜诪抓 讜讝讜 讛讬讗 注讘讜讚讛 拽砖讛 砖讘诪拽讚砖 讜讻诇 砖注讛 讛讬讜 注讜住拽讬谉 诇诇诪讜讚 诇讻诇 诪砖诪专 讜诪砖诪专 砖诇 讻讛谞讬诐 讛诇讻讜转 拽诪讬爪讛. 专砖"讬 讝"诇 讘诪讛讚讜专讗 拽诪讗. 讛讗 讚诇讗 讞砖讬讘 讛诇讻讜转 诪诇讬拽讛 砖讙诐 讛讬讗 注讘讜讚讛 拽砖讛 砖讘讻诇诇 讛诇讻讜转 砖讞讬讟讛 讛谉. 讛专讗"砖 讝"诇:


 诪讙讬讛  住驻专讬诐 住驻专讬 转讜专讛 砖讘讬专讜砖诇讬诐 砖讻诇 讗讞讚 讜讗讞讚 讛讬讛 注讜砖讛 住驻专 转讜专讛 诇注爪诪讜 讻讚讗诪专讬谞谉 讛转谞讗讛 诇驻谞讬讜 讘诪爪讜转 讘住驻专 转讜专讛 谞讗讛 讜讻讜'. 专砖"讬 讘诪讛讚讜专讗 拽诪讗. 讜转诇诪讬讚 讛专砖讘"讗 讻转讘 讜讝"诇 讜诪讙讬讛讬 住驻专讬诐 讻讜诇谉 爪讜专讱 注讘讜讚讛 讛诐 讻诇讜诪专 住驻专讬诐 砖讘讛诐 讛讬讜 讛讻讛谞讬诐 诇讜诪讚讬谉 住讚专 注讘讜讚讛 讜讘砖拽诇讬诐 讬专讜砖诇' 诪讙讬讛讬 住驻专讬诐 注讝专讗 讻讱 驻讬' 讛专讗讘"讚 讜专砖"讬 驻讬' 住驻专讬诐 砖诇 讻诇 讗讚诐 讜讗讚诐 砖讗住讜专 诇讛砖讛讜转谉 诪砖讜诐 讗诇 转砖讻谉 讘讗讛诇讱 注讜诇讛 讜专讗讜 讘"讚 砖讛讬讜 诪转注爪诇讬诐 讘讚讘专 讜讛驻拽讬专讜 转专讜诪转 讛诇砖讻' 注"讻:
讘驻专讜讻转  砖讛讬讜 诇驻谞讬 讛讚讘讬专 转讞转 讗诪讛 讟专拽住讬谉 讜讘讘讬转 砖谞讬 拽讗 诪讬讬专讬 讜讗谞讬 讗讜诪专 诪拽讚砖讬 讘讚拽 讛讘讬转 讛讬讜 谞讜讟诇讬谉 砖讻专谉 讛讜讗讬诇 讜驻专讜讻转 讚诇驻谞讬 讛讚讘讬专 转讞转 讘谞讬谉 谞注砖讜 讘诪拽讜诐 讻讜转诇 转讞转 讗诪讛 讟专拽住讬谉 砖讛讬' 诪诪讜谞' 讘讬谉 讛讬讻诇 诇拽讚砖 讛拽讚砖讬诐 讜讻诇 爪讜专讻讬 讘谞讬谉 讘讬转 讛诪拽讚砖 讛讬讜 讘讗讬谉 诪拽讚砖讬 讘讚拽 讛讘讬转 诪讛拽讚砖讜' 砖讛讬讜 诪拽讚砖讬谉 诇讘讚拽 讛讘讬转 诇转拽讜谉 讛讘讬转 讜诇讛讞讝讬拽 讘谞讬谞讜 讻讚讻转讬讘 讗祝 诇讗 讬注砖讛 讘讬转 住驻讜转 讙讜' 注讚 讜讞讝拽讜 讘讜 讗转 讘讬转 讛' 讻诇讜诪专 砖诇讗 讛讬讜 注讜砖讬谉 诪讻住祝 拽讚砖讬 讘讚拽 讛讘讬转 砖讜诐 讻诇讬 砖专转 讻讬 讗诐 讞讬讝讜拽 讘谞讬谉 讛讘讬转 诇讘讚 讘诪拽讚砖 砖谞讬 诇讗 讛讬讛 讗诪讛 讟专拽住讬谉 讜讘讘"讘 诪驻专砖 讟注诪讗 诪砖讜诐 讚诪拽讚砖 砖谞讬 讛讜讛 讙讘讜讛 讟驻讬 诪砖诇砖讬' 讗诪讛 讜讗诪讛 讘谞讬谉 专讜讞讘 讘讙讜讘讛 诪讗讛 讗诪讛 诇讗 诪爪讬 拽讗讬 讚讗诪专讬' 讘住讚专 讬讜诪讗 诪拽讚砖 砖谞讬 讗诪讛 讘专讜诐 诪讗讛 讛讜讛 注诐 讻诇讬' 注讜专讘. 讘讬转 讙专诪讜 讻讜' 讛讬讜 诪诪讜谞讬谉 注诇 诪注砖讛 诇讞诐 讛驻谞讬诐 讜诇讗 专爪讜 诇诇诪讚 诪注砖讛 诇讞诐 讛驻谞讬诐 讻讚诪驻专砖 讘住讚专 讬讜诪讗 讜讘讬转 讗讘讟讬谞住 注诇 诪注砖讛 讛拽讟讜专转 讻讚诪驻专砖 讘住讚专 讬讜诪讗 转专讜诪转 讛诇砖讻讛 砖诇砖讛 拽讜驻讜转 砖讘讛谉 转讜专诪讬谉 讗转 讛诇砖讻讛 讗诇诪讗 谞砖讬诐 讛讗讜专讙讜转 讘驻专讜讻转 讛讬讜 谞讜讟诇讬谉 砖讻专谉 诪转专讜诪转 讛诇砖讻' 讘讚讘讘讬 诪讗讜转谉 驻专讜讻转 砖讻谞讙讚 讛砖注专讬诐 砖讗讬谞谉 转讞转  讛讘注诇 讗诇讗 诇爪谞讬注讜转 讘注诇诪讗 拽转谞讬 讚谞讜讟诇讜' 砖讻专谉 诪转专讜诪转 讛诇砖讻'. 讚讗诪专 专' 讝讬专讗 讗诪专 专讘 砖诇砖 注砖专 驻专讜讻转 讛讬讜 讘讘讬转 讛诪拽讚砖 砖讘注讛 讻谞讙讚 砖讘注讛 砖注专讬' 砖讘讞讜诪' 讛注讝专' 砖住讻讬诐 讛讛讬讻诇 诇爪谞讬注讜转 讘注诇诪讗 讻讚讬 砖诇讗 讬专讗讜 讘注讝专讛 讛讜诇讻讬 讛专 讛讘讬转 讜砖转讬诐 讗讞转 讘驻转讞讜 砖诇 讛讬讻诇 讜讗讞转 讘驻转讞 讛讗讜诇诐 讜诇爪谞讬注讜转 讘注诇诪讗 讜砖转讬诐 讘讚讘讬专 诇讛讘讚讬诇 讘讬谉 拽讚砖 讛拽讚砖讬诐 诇讛讬讻诇 讘诪拽讜诐 讗诪讛 讟专拽住讬谉 驻专讜讻转 讗讞转 诪讻讗谉 讜驻专讜讻转 讗讞转 诪讻讗谉 讜讘讬谞讬讛诐 讗诪讛 专讜讞讘 讘讗讜转讜 讚专讱 讛讬讛 谞讻谞住 讻讛谉 讙讚讜诇 诇驻谞讬 讜诇驻谞讬诐 讘讬讜诐 讛讻驻讜专讬诐 讜讻讚诪驻专砖 讘住讚专 讬讜诪讗 讻讜专讱 讜谞讻谞住 讜砖谞讬 驻专讜讻' 讛讬讜 注诇 讗讜转谉 驻专讜讻转 讘注诇讬转 讘讬转 拽讚砖 讛拽讚砖讬诐 讜讗讜转谉 讚' 驻专讜讻转 砖诪讘讚讬诇讜' 讛讬讜 转讞转 讘谞讬谉 讜诪拽讚砖讬 讘讚拽 讛讘讬转 谞讜讟诇讬谉 砖讻专谉 讜讛讗 讚讗诪专讬谞谉 讘诪住讻转 诪讚讜转 讬"讙 讛砖转讞讜讬讜转 讛讬讜 砖诐 讻谞讙讚 讬"讙 砖注专讬诐 砖讛讬讜 讘注讝专讛 砖注专 讛注诇讬讜谉 砖注专 讛讚诇拽 讻讜' 砖注专讬诐 讙讚讜诇讬诐 诇讗 讛讬讜 讗诇讗 砖讘注' 讘诇讘讚 讗诇讗 砖砖讛 驻住驻住讬' 拽讟谞讬' 讛讬讜 砖诐 砖谞讬诐 讘爪讬讚讬 砖注专 谞讬拽谞专 讘诪讝专讞 讜讘' 讘讚专讜诐 讜讘' 讘爪驻讜谉 讜讘讛谞讛讜 驻住驻住讬谉 讗讬讬讚讬 讚拽讟谞讬诐 讛讬讜 诇讗 讛讬讜 砖诐 驻专讜讻转 讜讻砖讗讚诐 讛讬讛 专讜爪讛 诇讬诇讱 讘讚专讱 讗讜转谉 讬"讙 砖注专讬诐 讛讬讛 诪讞讝讬专 驻谞讬讜 诇诪拽讚砖 讜诪砖转讞讜讛 驻砖驻砖讬谉 驻讜砖讟讬' 专讜诐. 专砖"讬 讘诪讛讚讜专讗 拽诪讗:


 讘注讗  诪讬谞讬讛 专讘 讛讜谞讗 诪专讘 讻诇讬 砖专转 诪讛讜 讻讜'. 爪讜专讱 诪讝讘讞 谞讬谞讛讜 讜诪拽讚砖讬 讘讚拽 讛讘讬转 讗转讜 讚诪讝讘讞 讗讚诪讛 砖讛讬讛 讘诪拽讚砖 讘谞讬谉 讛讘讬转 讛讜讗 讜爪讜专讱 讛讘谞讬谉 讛讬讛 讘讗 诪拽讚砖讬 讘讚专 讛讘讬转. 讗讬 爪讜专讱 拽专讘谉 谞讬谞讛讜 讻讙讜谉 诇拽讘诇转 讚诪讬诐 讜诇专讞讬爪转 讛拽专讘讬诐 讜讗讘专讬 讛注讜诇讛 讜诇讬转谉 讘讛 住讜诇转 诇诪谞讞讜转 讜诪转专讜诪转 讛诇砖讻' 讗转讜 讚讻诇 拽专讘谞讜转 爪讘讜专 讘讗讬谉 诪转专讜诪转 讛诇砖讻'. 讗诇讗 诪转专讜诪转 讛诇砖讻讛 讻诇讜诪专 诪诪讜转专 转专讜诪转 讛诇砖讻讛 讻讚讗诪专讬' 讘注诇诪讗 拽专讘谞讜转 爪讘讜专 讛讘讗讬谉 讘讗讞讚 讘谞讬住谉 讗讬谞谉 讘讗讬谉 讗诇讗 诪转专讜诪讛 讞讚砖讛 讻讚讻转讬讘 讝讗转 注讜诇转 讞讚砖 讘讞讚砖讜 讜讛讘讗 诇讬 拽专讘谉 讞讚砖讛 讜讻住祝 讛谞诪爪讗 讘砖诇砖 拽讜驻讜转 诪转专讜诪' 讬砖谞讛 讛讬讗 诪讜转专 诪转专讜诪转 讛诇砖讻' 讜诪诪谞讜 谞注砖讬谉 讻诇讬 砖专转. 讜讘讻诇讜转诐 讛讘讬讗讜 讜讙讜' 讻诇讜诪专 讘讻诇讜转诐 诇讞讝拽 诪讻住祝 讛谞讚讘' 讛诪讜讘讗 诇讘讚"讛 讘讬诪讬 讬讜讗砖 拽讗 诪砖转注讬 拽讗讬 拽专讗 讘讚讘专讬 讛讬诪讬诐 讗诇诪讗 诪拽讚砖讬 讘讚"讛 讛讬讜 讘讗讬谉 讻诇讬 砖专转. 讻转讜讘讬. 讚讘专讬 讛讬诪讬诐. 讻讗谉 砖讙讘讜 诇爪讜专讱 讘讚拽 讛讘讬转 讜讛讜转讬专讜 诪谉 讛讘谞讬谉 谞注砖讬谉 讻诇讬 砖专转 诪讗讜转讜 诪讜转专 讻住祝 砖讛讜讘讗 诇讘讚拽 讛讘讬转 讗讘诇 讗诐 诇讗 讛讜转讬专讜 讻讙讜谉 砖讙讘讜 诇讘讚拽 讛讘讬转 讜注讚讬讬谉 讘讚拽 讛讘讬转 诇讗 讛讞讝讬拽讜 诇讗 砖讘拽讬谞谉 讘谞讬谉 讛讘讬转 诪砖讜诐 爪讜专讱 讻诇讬 砖专转 讜谞注砖讬谉 诪转专讜诪转 讛诇砖讻' 讜专讘 谞诪讬 诇讗 讗诪专  (专讘) 讗讬谉 注讜砖讬谉 诪转专讜诪转 讛诇砖讻' 讗诇讗 讚讙讘讜 讜诇讗 讛讜转讬专讜 讜讻讬 讙讘讜 讜讛讜转讬专讜 诪讗讬 讛讜讬 讛讗 诇讗 讙讘讜 诪注讬拽专讗 讗诇讗 诇砖讜诐 讘讚拽 讛讘讬转. 讗诐 讛讜爪专讻讜 诇讘讚拽 讛讜爪专讻讜 讜注讜砖讬谉 讗讜转讜 诇讘谞讬谉 讛讘讬转 讜讛诪拽讚讬砖 诇讘讚拽 讛讘讬转 注诇 讚注转 讘"讚 诪拽讚讬砖 诪转专讜诪转 讛诇砖讻讛 讜诪诪讜转专 转专讜诪转 讛诇砖讻讛 砖谞讗诪专 讗转 砖讗专 讛讻住祝 讜讬注砖讜 讗转 讛讻诇讬诐 讗讬讝讛 讻住祝 砖讛讬讜 诇讜 砖讬专讬讬诐 讻砖讛讬讜 转讜专诪讬谉 诪谉 讛诇砖讻' 诇砖诇砖讛 拽讜驻讜转 讛讬讛 谞砖讗专 讻住祝 讘诇砖讻讛 讜讗讜转讜 讻住祝 讛诪讬讜转专 讘诇砖讻讛 讛讬讜 砖讬专讬诐 讜讻住祝 讚讘砖诇砖' 拽讜驻讜转 讻住祝 砖讬砖 诇讜 砖讬专讬讬诐 讛讜讗 讜诪讛讛讜讗 讻住祝 讗诪专 拽专讗 讜讬注砖讜 讗转 讛讻诇讬诐 诇讘讬转 讛' 专砖"讬 讘诪讛讚讜专讗 拽诪讗:

讘讚"讛 诪讘拽专讬 诪讜诪讬谉 讻讜' 转讬诪讛 讻讜' 讛谞讜讟诇 砖讻专 诇讛讬讜转 专讜讗讛 讘讻讜专讜转 讗讬谉 砖讜讞讟讬谉 讗讜转谉 讻讜' 注讻"诇 讜诇讗 谞讬讞讗 诇讛讜 诇讗讜拽诪讗 诪讘拽专讬 诪讜诪讬谉 讚讛讻讗 讛讬讬谞讜 讻讗讬诇讗 讘讬讘谞讛 讚拽转谞讬 讛转诐 谞诪讬 讘诪转谞讬' 讚讛转讬专讜 诇讜 讞讻诪讬诐 诇讬讟讜诇 砖讻专 讜拽"诇: 


讘讚"讛 讝' 讻谞讙讚 讻讜' 讜讛诪注讬讬谉 砖诐 讬诪爪讗 讚砖注专 讛拽专讘谉 讚驻专拽 拽诪讗 讻讜' 注讻"诇 讬专讗讛 砖讛讜爪专讻讜 讘讝讛 诇驻专砖 讬讜转专 诪讻诇 砖讗专 讛砖注专讬诐 诪砖讜诐 讚讘驻"讘 诇讗 讞砖讬讘 砖注专 讛拽专讘谉 讘转讜讱 讗专讘注讛 砖注专讬诐 讛讚专讜诪讬讬诐 讜诇讗 讛"诇 诇讗砖转诪讜讟讬 讻讬讜谉 讚讘驻"拽 讞砖讬讘 诇讬讛 讘转讜讱 讙' 讛讚专讜诪讬讬诐 讛讙讚讜诇讬诐 讜转讬专爪讜 讘讝讛 讚砖注专 讛讘讻讜专讜转 讚讞砖讬讘 讘驻"讘 讘讚专讜诪讬讬诐 讛讬讬谞讜 讗讜转讜 砖注专 讛拽专讘谉 讚讞砖讬讘 诇讬讛 讘驻"拽 讘讚专讜诪讬讬诐 讜诪讬讛讜 讙诐 讘砖注专讬诐 讛爪驻讜谞讬诐 讬诪爪讗 讛诪注讬讬谉 砖诐 诇驻讬 砖诪讜转 讛砖注专讬诐 讚诇讗 讞砖讬讘 讘驻"讘 诪讗讬 讚讞砖讬讘 讘驻专拽 拽诪讗 讘讻诇诇 讛讙讚讜诇讬诐 讜讬砖 诇注讬讬谉 砖诐 讜拽"诇: 


讘讗"讚 讜注讜讚 转讬诪讛 讚讛专讬 讻讗谉 诪讞诇讜拽转 讻讜' 讜讗"转 诇专讘谞谉 谞诪讬 讚转谞讬 讝' 讻讜' 讻讬讜谉 讚诇讗 讞砖讬讘讬 讘注讬谞讬讬讛讜 讻讜' 注讻"诇 讜诇讬讻讗 诪讞诇讜拽转 专讘讬注讬转 讚专讘谞谉 讜讗讘讗 讬讜住祝 讘谉 讞谞谉 讻讜诇讛讜 住"诇 讚讝' 砖注专讬诐 讙讚讜诇讬诐 讛讜讜 诇注讝专讛 讜注讜讚 砖砖讛 拽讟谞讬诐 讗诇讗 讚诇专讘谞谉 诇讗 讞砖讬讘 拽讟谞讬诐 诇诪拽专讬 诇讛讜 砖注专讬诐 讚诇讬讛讜讬 讬"讙 讛砖转讞讜讜讗讜转 讻谞讙讚谉 讜诇讗讘讗 讬讜住祝 诪拽专讜 讙诐 讛拽讟谞讬诐 砖注专讬诐 讜砖驻讬专 讛讜讛 讬"讙 讛砖转讞讬讜讗讜转 讻谞讙讚谉 讜诇讬讻讗 诪讞诇讜拽转 专讘讬注讬转 讻诇诇 讘砖注专讬诐 讗讱 拽砖讛 诇驻"讝 讚讗诐 讻谉 诪讗讬 诪讬讬转讬 专讘讗 讚讗讬讻讗 转谞讗 讚讗讬转 诇讬讛 转诪谞讬讗 讛讜讜 讘注讝专讛 诪讛讛讬讗 讚讗讬谉 驻讜讞转讬谉 诪讬"讙 讙讝讘专讬谉 讻谞讙讚 讬"讙 砖注专讬诐 讚诇 讛' 诇讛专 讛讘讬转 驻砖讜 诇讛讜 讞' 讻讜' 讜讗讬诪讗 讚讛讛讜讗 转谞讗 谞诪讬 住"诇 讚讝' 砖注专讬诐 讛讜讜 诇注讝专讛 讜讬"讙 砖注专讬诐 讚拽讗诪专 诇讗讜 讚诇 讛' 诇讛专 讛讘讬转 讻讜' 讗诇讗 讛讬讬谞讜 诇注讝专讛 讙讜驻讛 砖讛讬讜 诇讛 讬"讙 砖注专讬诐 注诐 讛拽讟谞讬诐 讻讚住"诇 专讘谞谉 讜讗讘讗 讬讜住祝 讘谉 讞谞谉 讜讗讻转讬 诪谞诇讬讛 诇专讘讗 诇讗砖讻讜讞讬 转谞讗 讘讘专讬讬转讗 讚驻诇讬讙 讜讗讬转 诇讬讛 转诪谞讬讗 讜诪讗讬 讗讜诇诪讬讛 诇讬讛 讘专讬讬转讗 讟驻讬 诪诪转谞讬' 讜讬砖 诇讬讬砖讘 拽爪转 讚住"诇 诇专讘讗 讚诪住转诪讗 谞讙讚 砖注专讬 讛专 讛讘讬转 讛讬讜 谞诪讬 讙讝讘专讬谉 讚砖讜注专 讛讬讬谞讜 讙讝讘专 讻驻专砖"讬 讛转诐 讜讗"讻 讛"诇 诇诪讞砖讘 谞诪讬 讛谞讛讜 讛' 讙讝讘专讬谉 讚讛专 讛讘讬转 砖讛讬讜 谞讙讚 讛砖注专讬诐 讜讛诇"诇 讬"讞 讙讝讘专讬谉 谞讙讚 讬"讞 砖注专讬诐 讚讛讬讬谞讜 讛' 讚讛专 讛讘讬转 讜讬"讙 讚注讝专讛 注诐 讛拽讟谞讬诐 讗诇讗 注"讻 讚诇讗 讞砖讬讘讬 诇讬讛 诇讛讬讜转 讙讝讘专讬谉 谞讙讚谉 专拽 讛讙讚讜诇讬诐 讜讚诇 讛' 讚讛专 讛讘讬转 驻砖讜 诇讛讜 转诪谞讬讗 讜讚讜"拽.

讗诪专 讛讗讬 注砖讛 讜讛讗讬 讻讜' 驻专砖"讬 诪爪讜转 讛讚讬讬谞讬诐 注砖讛 讜砖驻讟转诐 爪讚拽 注讻"诇 驻讬专讜砖讜 讗讬谞讜 诪讜讘谉 讚诪讗讬 诪砖诪注 诪讜砖驻讟转诐 爪讚拽 诇讚讜谉 讚讬转诪讬 讘专讬砖讗 讗讘诇 诪拽专讗 讚讘转专 讛讻讬 讬诇讬祝 诇讬讛 讘驻"拽 讚住谞讛讚专讬谉 讻拽讟谉 讻讙讚讜诇 转砖诪注讜谉 砖讬讛讬讛 讞讘讬讘 注诇讬讱 讚讬谉 砖诇 驻专讜讟讛 讻讚讬谉 砖诇 诪讗讛 诪谞讛 诇诪谞"诪 诇讗拽讚讜诪讬 注"砖 讜讛讻讗 讚讬谉. 讛讬转讜诐 讘讗 诪拽讜讚诐 讜诇讚讘专讬 讛专诪讘"诐 讚诪拽讚讬诪讬谉 讚讬谉 讬转讜诐 讻讜' 砖谞讗诪专 砖驻讟讜 讬转讜诐 讜讙讜' 谞讬讞讗 讟驻讬 砖讛讝讻讬专 讻讗谉 讚谞拽讟 讚讬谞讗 讚讬转诪讬 诪讬讛讜 诇讚讘专讬讜 诇讗 讛讜讛 爪专讬讱 诇诪谞拽讟 讚讛讜讛 拽讗讬诐 讚讬谞讗 讚讬转诪讬 拽诪讬讛 讚讗"谞 讘讗讜 讘讘转 讗讞转 讚讬谉 讬转讜诐 拽讜讚诐 讗讬 诇讗讜 讚讻讘讜讚 转讜专讛 注讚讬祝: 


讗讜转讬讘 讘转注谞讬转讗 讻讜' 讻讬 讗转讗 讛讜讛 诪讘注讬转 诇讬讛 讘注讜转讬讛 讻讜'. 讬专讗讛 讛讟注诐 讘讝讛 诇驻讬 砖谞讻砖诇 讘砖转讬诐 砖诇讗 讛讬讛 诇讜 诇拽讘诇 讗驻讬' 讘讚专讱 讚讜专讜谉 讻讬讜谉 砖诇讻转讞诇讛 讚专讱 砖讜讞讚 讚讘专讬诐 讛讘讬讗 诇讜 讻诪讜 专"讬 讘"讬 讜专"讬 讘谉 讗诇讬砖注 讚诇注讬诇 砖讗诪专讜 讜诪讛 讗谞讬 砖诇讗 谞讟诇转讬 讻讜' 讜讗讞"讻 谞讻砖诇 砖谞讬转 讘诪讛 砖砖诇讞 诇专讘 谞讞诪谉 谞讬讚讬讬谞讬讛 诪专 诇讛讗讬 讙讘专讗 讚讗谞讗 讻讜' 讚诪转讜讱 诇砖讜谉 讝讛 讛讘讬谉 专讘 谞讞诪谉 讚拽专讬讘讬讛 讛讜讗 讜讗住转转诐 讟注谞转讬讛 讚讞讘专讬讛 讜讛砖转讗 讘诪讛 讚讗讜转讬讘 讘转注谞讬转 谞转讻驻专 诇讜 注诇 讗讜讻诇讜 讛讚讙讬诐 拽讟谞讬诐 砖拽讘诇 讗讘诇 注讚讬讬谉 讞讟讗 讚谞讘注转 讞讘专讬讛 讜讗住转转诐 讟注谞转讬讛 讘诪拽讜诪讜 注讜诪讚 讜诇讻讱 谞注谞砖 讘诪讚讛 讝讜 讚讛讜讛 诪讘注讬转 诇讬讛: 


讛讜讜 驻讬讬砖讜 转专讬 讗诇驻讬谉 讜诪讗转谉 专讘谞谉 讘注讬讚谉 专讬转讞讗 诇讗 讛讜讛 讘注讬 专讞诪讬 讗谞讗 讗讬讘注讬 专讞诪讬 讻讜'. 讬砖 诇讚拽讚拽 讘讝讛 讚诪爪讬谞讜 讘讬诪讬 讞讻诪讬 讛转诇诪讜讚 讚讘注讜 专讞诪讬 讗讻驻谞讗 讘驻"拽 讚转注谞讬转 讜诇讗 谞砖讗讜 拽"讜 讝讛 讘注爪诪诐 诪讗诇讬砖注 讚诇讗 讘注讬 专讞诪讬 讜讗讬谉 住讘专讗 讚讘讬诪讬讛诐 讛讜讜 驻讬讬砖讬 讟驻讬 诪转专讬谉 讗诇驻讬谉 讜诪讗转谉 讜讬"诇 讘专注讘 砖诇 讻诇讬讛 砖讘讗 诇注讜诇诐 讙讜讝专讬诐 转注谞讬转 讜讗讬讘注讬 专讞诪讬 讜讘讛讻讬 讗讬讬专讬 讛谞讱 讚驻"拽 讚转注谞讬转 讗讘诇 讛讻讗 诪讬讬专讬 讘专注讘 砖诇 讘爪讜专转 讚讛讬讬谞讜 讚讛讙砖诪讬诐 诪讜注讟讬诐 讜讛砖注专 讘讬讜拽专 讜诇讗 讛讬讛 诇讬讘注讬 专讞诪讬 讗诇讗 诪砖讜诐 讚讜讞拽讗 讚转诇诪讬讚讬诐 讜注讘讬讚 拽"讜 诪讗诇讬砖注 讚驻讬讬砖讬 讻"讻 转诇诪讬讚讬诐 讘' 讗诇驻讬谉 讜诪讗转谉 讜诇讗 讗讬讘注讬 专讞诪讬 诪砖讜诐 讚讜讞拽讬讬讛讜 讻"砖 讘砖谞讬 讚专讘 讬讜住祝 讚诇讗 驻讬讬砖讜 专拽 讗专讘注 诪讗讜转 转诇诪讬讚讬诐 讚诇讗 讗讬讘注讬 专讞诪讬 诪砖讜诐 讚讜讞拽讬讬讛讜 讜讻谉 诪讜讻讞 讘驻"拽 讚住谞讛讚专讬谉 讚讘讬诪讬 讗诇讬砖注 诇讗 讛讜讛 专拽 专注讘 砖诇 讘爪讜专转 讜讚讜"拽: 


讗诇讗 讚讻诇 讞讚 诇驻谞讬 诪讗讛 讗讬砖 讻讜' 讜讛讻讬 诪讜讻讞 诇讬砖谞讗 讚拽专讗 讜诪讛 讗转谉 讝讛 讜讙讜' 诇砖讜谉 讬讞讬讚 讚讛诇"诇 讜诪讛 讗转谉 讗诇讜 诇驻谞讬 讜讙讜' 讜拽"诇: 


讜谞驻爪讬 讙诇讬诪讬讬讛讜 讛讜讛 住诇讬拽 讗讘拽讗 讜讻住讬 讻讜'. 讻讜讜谞讜 讘讝讛 讚讗讞专 砖拽诪讜 诪诪转讬讘转讗 讚讛讬讬谞讜 诪诇讬诪讜讚诐 诪专讘诐 专讘 讛讜谞讗 诇讗 注住拽讜 讘讞讬讬 砖注讛 专拽 讘诪讚讜转 讛讟讜讘讜转 砖谞诪砖诇讜 诇讘讙讚讬 爪讚讬拽讬诐 讻诪"砖 讘讻诇 注转 讬讛讬讜 讘讙讚讬讱 讜讙讜' 讜讻讬 谞驻爪讬 讙诇讬诪讬讬讛讜 讚讛讬讬谞讜 讙诐 讗讘拽 诪讚讜转讬讛诐 讛讟讜讘讜转 诪讻住讬诐 诇讬讛 诇讬讜诪讗 讚讛讬讬谞讜 讻讞 讛注讜讘讚讬 讻讜讻讘讬诐 讻诪"砖 讞诪讛 诇讜拽讛 住讬诪谉 专注 诇注讜讘讚讬 讻讜讻讘讬诐 砖诪讜谞讬谉 诇讞诪讛 讜讘讚专讱 讝讛 讗诪专讜 讜讛讜讬 诪转讗讘拽 讘注驻专 专讙诇讬讛诐 讚讛讬讬谞讜 诇讬诇讱 讙诐 讗讞专 讗讘拽 诪讚讜转讬讛诐 讛讟讜讘讜转 讻诪"砖 讘诪讚讜转 讛专注讜转 讗讘拽 讙讝诇 讜讗讘拽 诇砖讜谉 讛专注 讻讱 讘诪讚讜转 讟讜讘讜转 砖诇 讛爪讚讬拽 讬砖 讗讘拽 讙诇讬诪讬讬讛讜 讜拽"诇:





讞讻诪转 砖诇诪讛

专砖"讬 讘讚"讛 讛讜讜 驻讬讬砖讬 讻讜' 讜诪讗转讬诐 讚讻转讬讘 讻讜' 讛讚"讗:


转讜住' 讘讚"讛 砖讘注讛 讻谞讙讚 砖讘注讛 砖注专讬诐 讻讜' 讜讘讙诪专讗 讚讬专讜砖诇诪讬 拽讗诪专 诪转谞讬转讬谉 讻讜' 讻爪"诇:





诪讛专"诐 砖讬祝

讘转讜住' 讘讚"讛 砖讘注讛 讻讜' 讛诪驻讜专砖 讘驻"拽 讚诪讚讜转 砖谞讬 砖注专讬 讞讜诇讚讛 讻讜' 讜拽讬驻讜谞讜住 诪谉 讛诪注专讘 讜讟讚讬 诪谉 讛爪驻讜谉 讻讜' 讜讗讜诪专 专"转 讻讜'. 讜讘专讬讬转讗 讚讗讬谉 驻讜讞转讬谉 诪讬"讙 讙讝讘专讬谉 讗讬 讚诇 讞诪砖讛 讚讛专 讛讘讬转 讻讜' 住讬讜诪讗 讚讘专讬讬转讗 讛讜讗 谞讬讞讗. 讜驻砖讬讟讗 诇讬 讚诇讗讜 诪讚讘专讬 讛讘专讬讬转讗 讛讜讗 诪"诪 讬"诇 讚诇注砖讜转 讙讝讘专讬谉 谞讙讚 砖注专讬诐 拽讟谞讬诐 讜诇讗 讻谞讙讚 砖注专讬 讛专 讛讘讬转 诇讗 诪住转讘专讗. 讜注讜讚 讗驻砖专 诇讜诪专 讚讗讻转讬 诇诪讗谉 讚诇讗 讞砖讬讘讬 讘注讬谞讬讬讛讜 砖讬拽专讗讜 讗讜转谉 砖注专讬诐 [讚讛讬讬谞讜 专讘谞谉 讚讬讜住祝 讘谉 讞谞谉 讜讻诪"砖 转讜住' 诇拽诪谉] 讚讛砖转讗 讗讬谉 住讘专讗 砖讬注砖讜 讙讝讘专讬谉 讻谞讙讚谉 讗"讻 讻谞讙讚 诪讬 讛讬讜 讬"讙 讙讝讘专讬谉 讚讗"诇 讻诇诇 讙讬讝讘专讬谉 讻谞讙讚 驻专爪讜转 讚诪讛 注谞讬谉 砖诪讟讛 讗爪诇 讛专 住讬谞讬 讜讻讬 转讬诪讗 住讜祝 住讜祝 诇诪讗谉 讚讗诪专 砖讘注讛 注诐 讛' 讚讛专 讛讘讬转 讛讜诇"诇 讬"讘 讜讻谞讙讚 诪讬 讬"讙 讙讝讘专讬谉 讬"诇 讚讗讜诇讬 住"诇 讚讚' 砖注专讬 注讝专讛 讛讬讜 讗讘诇 诪"诪 拽转谞讬 讞讚 转谞讗 讛' 砖注专讬 注讝专讛 诇讚讬讚讬讛 爪专讬讱 诇讜诪专 讞' 砖注专讬诐 讜诇注讜诪转诐 讬"讙 讙讝讘专讬谉 (讬) 讜讚讜"拽: 


讘讗"讚 讗讜转谉 讛诪驻讜专砖 讘驻"拽 讜讛诪注讬讬谉 砖诐 讬诪爪讗 讚砖注专讬 拽专讘谉 讻讜'. 讜注讜讚 诪转讞诇驻讬谉 砖诪讛 砖诪讜转 讛砖注专讬诐 注"砖:





专砖"砖

专砖"讬 讚"讛 讛讗讬 注砖讛. 讜讚"讛 注砖讛 讚讻"转. 注讬' 专砖"讗 讘讞"讗. 讜注讬' 砖讘讜注讜转 (诇) 转讚"讛 诇诪讬砖专讬. 讜砖诐 注"讘 讘讙诪专讗 讛讗讬 注砖讛 讜讘驻专砖"讬 砖诐. 讜驻专砖"讬 讚讛讻讗 讬"诇 注"驻 诪砖"讻 讛专讬讟讘"讗 讘砖诐 诪讜专讜 砖讛讘讬讗 讛讘"讬 讘专"住 讟"讜:



专砖"讬 讚"讛 诪讙讬讛讬 住驻专讬诐. 砖讗住讜专 诇讛砖讛讜转 讻讜'. 诇注讬诇 (讬讟 讘):



专砖"讬 讚"讛 讛诪讙讚诇讜转. 诇注住讜拽 讘砖专讬驻转讛. 诇讗 诪爪讗转讬 讝讛 讘诪住' 驻专讛 讜诇讗 讘砖"诪 讘砖"住:



转讚"讛 诪讘拽专讬. 讗讘诇 讛讻讗 诪讬讬专讬 讘讘讚讬拽转 诪讜诪讬 砖讗专 拽讚砖讬诐. 拽"拽 讚讘讛诐 讗讬讻讗 诇诪讬讞砖 讗讬驻讻讗 讚诪砖讜诐 砖讻专 讬转讬专讜讛讜 诇诪讝讘讞:



转讚"讛 砖讘注讛. 砖谞讬 砖注专讬 讞讜诇讚讛 讻讜'. 讻爪"诇:



讘讗"讚 讚砖注专 讛拽专讘谉 讚驻"拽 讛讜讗 砖注专 讘讻讜专讜转 讻讜'. 注诪砖"讻 讘讬讜诪讗 (讬讟):





讛讙讛讜转 讬注讘"抓

讙诪' 讗住转转诐 讟注谞转讬讛. 谞"讘 注诪"砖 讘驻' 砖讘讜注转 讛注讚讜转 (诇' 注"讘) 讘住"讚:





讘谉 讬讛讜讬讚注

讜职注指讘执讬讚 转旨值讬讘讜旨转指讗 讜职讬指转执讬讘 拽址诪旨值讬讛旨. 谞专讗讛 诇讬 讘住"讚 讛讟注诐 砖谞注砖讛 诇讜 讻讱, 讻谞讙讚 讛转拽诇讛 砖讬爪讗讛 诪讬讚讜 讘讚专讱 讝讛 讜讛讬讬谞讜 讻讬 注诇 讬讚讬 砖讛注诇讬诐 讜讻讬住讛 讜讛住转讬专 讗转 讚讘专讬讜 砖砖诇讞 诇专讘 谞讞诪谉 砖诇讗 驻讬专砖 诇讜 诇诪讛 驻住讬诇 诇讚讬谞讗 讟注讛 专讘 谞讞诪谉 讘讚讘专讬讜 讜讞砖讘 砖讛讜讗 拽专讜讘讜 讜讻讘讚讜 诇讝讛 讛讘注诇 讚讬谉 讜注诇 讬讚讬 讻讱 讬爪讗讛 转拽诇讛 讚谞住转转诪讜 讟注谞讜转讬讜 砖诇 讘注诇 讚讬谞讜 砖诇讗 讛讬讛 讬讻讜诇 诇驻专砖诐 讜诇讙诇讜转诐 讘驻讬讜 讗诇讗 讬爪讗讜 诪诪谞讜 住转讜诪讬诐 讜诪讞诪转 讻谉 诇拽讛 砖诇讗 讻讚讬谉 讜谞诪爪讗 谞注砖讛 专讘 注谞谉 讙专诪讗 讘砖转讬诐 砖讛诐 注谞讬谉 讻住讜讬 诪讛 砖讻讬住讛 讜讛住转讬专 讛讚讘专讬诐 砖砖诇讞 诇专讘 谞讞诪谉 讜诪讛 砖讙专诐 讘讝讛 砖谞转讻住讜 讜谞住转诪讜 讝讻讬讜转讬讜 砖诇 讗讜转讜 讘注诇 讚讬谉! 讜诇讻讱 讙诐 讗讞专 砖谞讙诇讛 讗诇讬讛讜 讝讻讜专 诇讟讜讘 讗诇讬讜 诇讗 讛讬讛 讬讻讜诇 诇拽讘诇 讚讘专讬讜 讘讙诇讜讬 讗诇讗 专拽 注诇 讬讚讬 讻住讜讬 砖讛讬讛 诪讻讜住讛 讜诪住转转专 转讜讱 讛转讬讘讛.
讜谞专讗讛 诇讬 讘住"讚 谞讞讬转 转诇诪讜讚讗 诇讛讜讚讬注讬谞讜 讛讚讜专讜谉 砖讛讘讬讗 诇专讘 注谞谉 砖讛讬讛 讚讙讬诐 讜诇讗 讗诪专 砖讛讘讬讗 讚讜专讜谉 讘住转诐, 讛讬讬谞讜 诇诇诪讚讬谞讜 砖讛讚讜专讜谉 砖讛讬讛 讚讙讬诐 砖讬砖 诇讛诐 注讬谞讗 驻拽讬讞讗 讙专诐 讛拽诇拽讜诇 讛讝讛 砖诇讗 讛讬讛 诇专讘 注谞谉 注讬谞讗 驻拽讬讞讗 讘讚讘专 讝讛 诇专讗讜转 讗转 讛谞讜诇讚 诪讚讘专讬诐 讗诇讜 砖砖诇讞 诇专讘 谞讞诪谉 讘住转诐 讜诇讗 驻讬专砖 诇讜 讛讚讘专 诇诪讛 讛讜讗 驻住讬诇 诇讬讛 诇讚讬谞讗. 讜讛谞讛 讛讜讗 谞拽专讗 专讘 注谞谉 注诇 砖诐 讛注讬谞讬诐 讜讛讚讜专讜谉 讛讬讛 讚讙讬诐 砖讬砖 诇讛诐 注讬谞讗 驻拽讬讞讗 讜注诐 讻诇 讝讛 砖讟谞讗 谞爪讞 砖谞转注诇诐 诪谉 专讘 注谞谉 讛谞讜诇讚 诪谉 讛讚讘专讬诐 讛讗诇讛 砖砖诇讞 诇专讘 谞讞诪谉 讜注诇 讻谉 讬爪讗 讛讚讬谉 诪拽讜诇拽诇 砖谞转讞讬讬讘 讛讝讻讗讬.



讜职讛址讬职谞讜旨 讚旨职讗址诪职专值讬: "住值讚侄专 讗值诇执讬旨指讛讜旨 专址讘旨指讛", "住值讚侄专 讗值诇执讬旨指讛讜旨 讝讜旨讟指讗". 谞专讗讛 诇讬 讘讜讚讗讬 讻砖讛讬讛 诪诇诪讚讜 讛讚讘专讬诐 讛讗诇讛 砖讗谞讜 专讜讗讬谉 讘住讚专 讗诇讬讛讜 专讘讗 讜讝讜讟讗 诇讗讜 讻驻砖讜讟谉 讚讜拽讗 讛讬讛 诇讜诪讚 注诪讜 讗诇讗 讛讬讛 诪诇诪讚讜 住讜讚讜转 讛注诪讜拽讬诐 讛专诪讜讝讬诐 讘讛诐 讜讗驻砖专 砖讛讬讛 讻驻诇讬 讻驻诇讬讬诐 注诇 诪讛 砖讬砖 讘讬讚讬谞讜 注转讛.



讛植讜指讛 住指诇执讬拽 讗址讘职拽指讗 讜职讻址住旨执讬 诇值讬讛旨 诇职讬讜止诪指讗. 驻讬专砖 专砖"讬 讝"诇 诪讗驻讬诇 讛讞诪讛 讜讛讬讛 谞讬讻专 讘讗专抓 讬砖专讗诇. 讜诇驻讬 讝讛 诪讜讻专讞 诇讜诪专 砖讛讬讛 讝讛 讘讚专讱 谞住 诇讻讘讜讚 专讘 讛讜谞讗 讜诇讻讘讜讚 讛爪讬讘讜专 讛专讘讬诐 砖谞讗住驻讬诐 讘讚专砖讛 砖诇讜 讻讬 讘讚专讱 讟讘注 讗讬 讗驻砖专 诇讛讬讜转 讚讘专 讝讛 砖讗讜转讜 讗讘拽 讬转专讗讛 讘讗专抓 讬砖专讗诇 砖讛讬讗 专讞讜拽讛 讻诪讛 讬诪讬诐 诪讘讘诇 讗驻讬诇讜 讗诐 讬讛讬讜 讛谞讗住驻讬诐 讗专讘注 诪讗讜转 专讘讜讗 讗诇讗 诪讜讻专讞 诇讜诪专 砖讛讬讛 讝讛 讘讚专讱 谞住.
诪讬讛讜 讗驻砖专 诇讜诪专 讚诇讗 讛讜讛 讛讻讬 诪诪砖 讗诇讗 讘谞讬 讗专抓 讬砖专讗诇 讻讬讜谉 讚讬讜讚注讬诐 讚谞讗住驻讬诐 拽讛诇 专讘 讜注爪讜诐 讘讚专砖讛 讚专讘 讛讜谞讗 讗讝 讻砖讛讬讛 谞注砖讛 讗爪诇诐 讗讘拽 专讘 讘讗讜讬专 诪讞诪转 专讜讞 住注专讛 讞讝拽 砖讛讬讛 诪谞砖讘 讘讗专抓 讬砖专讗诇 讜诪讻住讛 讗讜专 讛砖诪砖 讛讬讜 讗讜诪专讬诐 讻谉 讘诪注专讘讗 讘诇砖讜谉 诪诇讬爪讛 讜爪讞讜拽: 注转讛 拽诪讜 诪诪转讬讘转讗 讚专讘 讛讜谞讗 讘讘诇讗讛 讜讝讛 讛讗讘拽 讛讜讗 诪讛诐! 讜讛诐 讬讜讚注讬诐 讚讗讜转讜 讗讘拽 砖讛讬讜 专讜讗讬谉 讘讗专抓 讬砖专讗诇 讛讜讗 诪谉 专讜讞 住注专讛 讚讛讜讛 谞砖讬讘 讗爪诇诐 讘讗讜转讜 诪拽讜诐 讘讗专抓 讬砖专讗诇 讗讱 讗讜诪专讬诐 讻谉 讘诇砖讜谉 爪讞讜转 讜诪诇讬爪讛 讻讚讬 诇讛砖讘讬讞 讗转 讛拽讛诇 讛讘讗讬诐 诇诪转讬讘转讗 讚专讘 讛讜谞讗 诪讞诪转 砖讛讬讜 专讘讬诐 诪讗讚.
讜砖讟转 讛诪讗诪专 讛讜讗 讻旨执讬 讛植讜讜旨 专址讘旨指谞指谉 拽址讬职诪值讬 诪执诪旨职转执讬讘职转旨指讗 讚旨职专址讘 讛讜旨谞指讗 讜职谞址驻职爪值讬 讙旨职诇执讬诪址讬职讛讜旨 讛植讜指讛 住指诇执讬拽 讗址讘职拽指讗 讘讗讜转讜 诪拽讜诐 讜职讻址住旨执讬 诇值讬讛旨 诇职讬讜止诪指讗 讘讗讜转讜 诪拽讜诐 讚讜拽讗 讜讝讛讜 讘讟讘注 讻讗砖专 讬讛讬讛 讗讘拽 专讘 讘讗讜讬专. 讗讱 讘谞讬 诪注专讘讗 讻讗砖专 讛讬讜 专讜讗讬谉 讗讘拽 专讘 讘讗讜讬专 诪讞诪转 专讜讞 住注专讛 讛讬讜 讗讜诪专讬诐 注转讛 拽指诪讜旨 诇值讬讛旨 诪执诪旨职转执讬讘职转旨指讗 讚旨职专址讘 讛讜旨谞指讗 讚诪转讻讜讜谞讬诐 诇讛砖讘讬讞诐 讜诇讻讱 讗讜诪专讬诐 讻谉 讗祝 注诇 驻讬 砖讛诐 讬讜讚注讬诐 讚讗讜转讜 讗讘拽 讛讜讗 诪讞诪转 专讜讞 住注专讛 砖谞砖讘 讘讗专爪诐.
讜讚注 讚讗讜诪专讜 讻讚 拽址讬职诪值讬 专址讘旨指谞指谉 讛讬讬谞讜 诇讻诇 讗讜转诐 讛拽讛诇 讛讘讗讬诐 诇讚专砖讛 讚专讘 讛讜谞讗 拽专讬 诇讛讜 讘砖诐 专讘谞谉 讜诪讞诪转 专讘讜讬 注诐 诇讗 讛讬讛 讚讜专砖 讘讘讬转 讛讻谞住转 讗讜 讘讘讬转 讛诪讚专砖 讻讬 讗诐 讘专讞讜讘讛 砖诇 注讬专 砖讛讜讗 诪拽讜诐 讙讚讜诇 砖讬讻讬诇 注砖专讬诐 讗诇祝 讘谞讬 讗讚诐 讜讬讜转专 讜诇讻讱 讛讬讛 爪专讬讱 诇讜 讬"讙 讗诪讜专讗讬 诇讛砖诪讬注 讛讚专砖讛 砖诇讜 诇讻诇 讛拽讛诇 讻讬 专讞讜拽讬诐 诪诪谞讜 讜讗讬 讗驻砖专 诇砖诪讜注 讚讘专讬讜 讜诇讛讬讜转诐 注讜诪讚讬诐 讘诪拽讜诐 驻专讜抓 讜驻转讜讞 诪讜讻专讞 砖讛讬讜 讙诇讬诪讜转讬讛诐 诪转诪诇讗讬诐 讗讘拽 诪讞诪转 讛专讜讞 砖讛讬讛 诪谞砖讘 砖诐 讜诇讻讱 讻砖讛讬讜 拽诪讬诐 讘讙诪专 讛讚专砖讛 讜讛讬讜 诪谞驻爪讬诐 讙诇讬诪讜转讬讛诐 讘讘转 讗讞转 讛讬讛 讛讗讜讬专 诪转诪诇讗 讗讘拽 专讘 讚谞讻住讛 讗讜专 讛砖诪砖 诇驻讬 砖注讛.



讛植讜讜旨 驻旨址讬职砖讈值讬 诪指讗转指谉 专址讘旨指谞指谉 讜职拽指专讜旨 诇职谞址驻职砖讈址讬职讛讜旨: '讬址转职诪值讬 讚旨职讬址转职诪值讬'. 讛讗 讚诇讗 拽专讜 讘讬 专讘 讛讜谞讗 诇谞驻砖讬讬讛讜 讬转诪讬 诇讙讘讬 讘讬 专讘 讚讞住专讜 诪讛诐 讗专讘注 诪讗讜转? 谞专讗讛 诇讬 讘住"讚 讻讬 讘讬 专讘 讛讜讜 讗诇祝 讜诪讗转讬诐 专诪讝 诇讚讘专 讛指讗侄诇侄祝 诇职讱指 砖职讈诇止诪止讛 讜旨诪指讗转址讬执诐 诇职谞止讟职专执讬诐 讗侄转 驻执旨专职讬讜止 (砖讬专 讛砖讬专讬诐 讞, 讬讘), 讜讘讬 专讘 讛讜谞讗 讛讜讜 砖诪讜谞讛 诪讗讜转 谞诪爪讗 讛诐 砖谞讬 砖诇讬砖讬诐 诪谉 讘讬 专讘 讜讘讻诇 诪拽讜诐 讗诪专讬谞谉 专讜讘讜 讻讻讜诇讜, 讜讻讬讜谉 讚讗讬讻讗 专讜讘 砖诇 讗诇祝 讜诪讗转讬诐 讻讗诇讜 讛讜讛 讻诇 讗诇祝 讜诪讗转讬诐 讜诇讻讱 诇讗 拽专讜 诇谞驻砖讬讬讛讜 讬转诪讬 讘注讘讜专 讞住专讜谉 讝讛.
讗讱 讘讬 专讘讛 讜专讘 讬讜住祝 讚讛讜讜 驻讬讬砖讬 讗专讘注 诪讗讜转 谞诪爪讗 诇讙讘讬 讘讬 专讘 讛诐 砖诇讬砖 讚讜拽讗 讜讙诐 诇讙讘讬 讘讬 专讘 讛讜谞讗 讛诐 讞爪讬 讜诇讬讻讗 专讜讘, 讜诇讻谉 讛专讙讬砖讜 讘讞住专讜谞诐 讜拽专讜 诇谞驻砖讬讬讛讜 '讬转诪讬' 讜讘讬 专讘 驻驻讗 讗讜 专讘 讗砖讬 拽专讜 讗谞驻砖讬讬讛讜 '讬转诪讬 讚讬转诪讬' 讻讬 讛诐 诇讙讘讬 讘讬 专讘 讞讜诪砖 讜诇讙讘讬 讘讬 专讘 讛讜谞讗 专讘讬注 讜诇讙讘讬 讘讬 专讘讛 讜专讘 讬讜住祝 讚讛讜讜 讬转诪讬 讛诐 讞爪讬 讘讗讬谉 讻讗谉 专讜讘 讜诇讻讱 拽专讜 讗谞驻砖讬讬讛讜 讬转诪讬 讚讬转诪讬.





讞讬讚讜砖讬 讞转"住

讜诪讛 讗诇讬砖注 讚讻讬 讛讜讛 诪讬驻讟专讬 专讘谞谉 讜讻讜'. 专"诇 讗讞专 砖讻讘专 讘讗 专注讘 讜讗讬谞谞讜 注讜讚 讝诪谉 讙砖诪讬诐 讜讗"讗 诇讛转驻专谞住 讗诇讗 注"讬 谞住 讗讬谉 诇讘拽砖 专讞诪讬诐 诇注砖讜转 谞住 砖诇讗 讘讟讘注 讜诇讛讟专讬讞 讻诇驻讬 诪注诇讛. 讜讛谞讛 诪讛 讚拽专讜 诇谞驻砖讬讬' 讬转诪讬 讜讬转诪讬 讚讬转诪讬 注讬讬' 驻' 讻诇 讛讘砖专 讬转诪讗 注讘讬讚 专讘讱 讛讻讬 驻讬专砖"讬 讬转诪讗 讘诇讬 讚注转 讜讛谞讛 诪专讘讛 讬砖讬讘讛 诪专讘讛 讞讻诪讛 讜讘讛转诪注讟 讬砖讬讘讛 谞转诪注讟 讞讻诪讛 讜拽专讬 诇讛讜 讬转诪讬 讜讛注谞讬谉 讘讝讛 讻讬 讬砖 讘诪讜讞讜 砖诇 讗讚诐 讘讬诪讬谞讜 讞讻诪讛 谞拽专讗 讗讘讗 讜讘砖诪讗诇讜 讘讬谞讛 谞拽专讗 讗诪讗 讜讘讝讬讜讜讙诐 讬讜诇讚 讚注讛 砖讘诇讘 讜讛讜讗 讛讘谉. 讜讻诇 砖讗专讬 讗讬讘专讬' 讛诪讜砖驻注讬诐 诪谉 讛诇讘 讛诐 讛讘转 讜讛诇讘 诇讻砖讬讝讚讜讜讙 注诐 讗讬讘专讬讜 讜讬驻注讜诇 讬拽专讗 讙诐 讛讜讗 讗讘讗 讜讗诪讗 转转讗讛 讜讻诇 诪注砖讛 讗讚诐 讜转讞讘讜诇讜转讬讜 讛诪讛 转讜诇讚讜转讬讛诐 讜讝讛 讬转讜诪讬诐 讛讬讬谞讜 诪讗讘讗 讜讗诪讗 讞讻诪讛 讜讘讬谞讛 讜讙诐 讗讬谉 讗讘 讛讬讬谞讜 讛诇讘 讜谞砖讗专讜 诪注砖讬谞讜 砖讘讗讬讘专讬诐 讘诇讬 讞讻诪讛 讜讘讬谞讛 讜讘诇讬 诇讘. 讜诇讛讻讬 讛讻讗 讘转讞讬诇讛 拽专讬 诇讛讜 讬转诪讬 诪讞讻诪讛 讜讘讬谞讛 讜讘讛转诪注讟 注讜讚 讬讜转专 拽专讜 讬转诪讬 讚讬转诪讬 讙诐 讘诇讬 诇讘. 讜讛谞讛 讛讘谞讬谉 砖诇 诪注诇讛 讻讘讬讻讜诇 讛讜讗 讙"讻 讗讘 讜讗诐 讞讻诪讛 讜讘讬谞讛 注诇讬讜谞讛 讘诪拽讜诪诐 讬讻讜诇讬诐 诇讛砖驻讬注 讘谞讬 讞讬讬 讜诪讝讜谞讬 讛转诇讜讬' 讘诪讝诇 讛注诇讬讜谉 讜注"讻 讘讬诪讬 讗诇讬砖注 砖讛讬讛 诇讜 讻诇 讻讱 转诇诪讬讚讬诐 讜讛讬' 讞讻诪讛 讜讘讬谞讛 砖诇 诪讟讛 讘砖诇讬诪讜转 讛讬' 专讗讜讬 诇讛诐 诇讛转驻诇诇 注诇 诪讝讜谞讜转 讘讬转专 砖讗转 讜诇讗 讛转驻诇诇 砖诇讗 诇讛讟专讬讞 讻诇驻讬 诪注诇讛 诪讝讛 诇诪讚 专' 讬讜住祝 砖诇讗 诇讛讟专讬讞 讻诇驻讬 诪注诇讛:


讜讗讜诇讬 讬"诇 讜诇讛转讘讜谞谉 讗诐 讗诇讬砖注 诇讗 专爪讛 诇讛讟专讬讞 讻诇驻讬 诪注诇讛 讗讬讱 注砖讛 砖讬砖讘讬注 讛转诇诪讬讚讬诐 诪注砖专讬诐 诇讞诐 讜讬"诇 砖讗讬谉 讝讛 砖诇讗 讻讚专讱 讛讟讘注 讻讬 讻讱 注谞讬谉 讛讘讬讻讜专讬诐 讜讻诇 诪讗讻诇讬 讘讛诪"拽 讻诇 讻讛谉 砖诪讙讬注讜 讻驻讜诇 讛讬' 砖讘注 讻专"驻 讟专祝 讘拽诇驻讬 讜诪讝讛 讙讜驻讛 诇诪讚 专讘 注谞谉 砖讬讛讬' 讻讘讬讻讜专讬诐 诪诪砖 讜诇讗 诪砖讬讞转讜 砖诇 讛讗讬砖 讛讘讗 诪讘注诇 砖诇讬砖讛 诇诪讚 讻谉 讗诇讗 诪讚讗讻诇讜 讜讛讜转讬专讜. 讗诇讗 诇驻讬"讝 讬讛讬' 讝讛 拽爪转 驻讞讬转讜转 讘讻讘讜讚 讗诇讬' 讛谞讘讬讗 砖讛专讬 讻转讬讘 讜讬讛讬' 谞讗 驻讬 砖谞讬诐 讘专讜讞讱 讗诇讬 讜讛砖讬讘 诇讜 讗诇讬' 讗诐 讗转讛 专讜讗讛 讗讜转讬 诇讜拽讞 诪诪讱 讜讛谞讛 讗诇讬砖注 专讗讛 讗讜转讜 讜讝讻讛 诇驻讬 砖谞讬诐 讜驻讬专砖"讬 砖讛讻转讜讘 诪讜谞讛 讜讛讜诇讱 谞讬住讬诐 砖谞注砖讜 注"讬 讗诇讬砖注 讜讛讬讜 驻讬 砖谞讬诐 诪诪讛 砖谞注砖讜 注"讬 讗诇讬' 讜讗讞讚 诪讛诐 诪讛 砖讛转诇诪讬讚讬诐 讗讻诇讜 讜讛讜转讬专讜 讜诇专讘 注谞谉 讛讬' 讝讛 驻讞讬转讜转 讘讛谞住 讜驻讞讬转讜转 讘讻讘讜讚 专讗讬' 驻谞讬 讗诇讬' 注"讻 诇讗 讬讻讜诇 诇专讗讜转 注讜讚 驻谞讬 讗诇讬' 讜讻讬 讗转讗 讗诇讬' 诇讙讘讬' 讘注讬转 拽讗 诪讘注讬转 诇讬':


讜讛谞讛 诪讛 讚讚讞拽讜 专砖"讬 讜转讜住' 讘拽讜' 讜讻讬 讗诇讬砖注 讗讜讻诇 讘讬讻讜专讬诐 讛讬' 讬"诇 讜讚讗讬 讗讬谉 专讞讜拽 讚讘讝诪谉 诪诇讻讬 讬砖专讗诇 讛讜砖讬讘讜 驻专讚讬住讗讜转 注诇 讛讚专讻讬诐 砖诇讗 诇讛讘讬讗 讘讬讻讜专讬诐 诇讬专讜砖诇讬诐 讜讛讬讜 讻砖专讬 讬砖专讗诇 注讜砖讬诐 讝讻专 诇讘讬讻讜专讬诐 诇讛讘讬讗 诇谞讘讬讗讬诐 讜诇砖讜诪专讬 转讜专讛 讝讻专 诇讘讬讻讜专讬 诪拽讚砖 讗诇讗 诇驻讬"讝 讗住讜专讬诐 讘讗讻讬诇讛 诪讚专讘谞谉 讚诪讞讝讬 讻拽讚砖讬诐 讘讞讜抓 讻转讜讚讜住 讗讬砖 专讜诪讬. 讜讛讬讬谞讜 讜讻讬 讗诇讬砖注 讗讜讻诇 讘讬讻讜专讬诐 讚讜讚讗讬 拽讬讬诐 诪谞驻砖讬' 讻诇 诪讬诇讬 讚专讘谞谉. 讗注"讻 诪讜讻讞 讚讛谞讬转 讛讬讗 讘诇砖讜谉 讗讜诪讜转 注讜诇诐 讚讻诇 讛诪讛谞讛 诇转"讞 谞拽专讗 诪讗讻讬诇 讘讬讻讜专讬诐 讗驻讬' 讻砖注讘讜讚转 讘讛诪"拽 讘诪拽讜诪讛. 讜讗讝 讻砖讗讜诪专 驻讬专讜转 讗诇讜 诇讘讬讻讜专讬诐 诇讗 诪讞讝讬 讻拽讚砖讬诐 讘讞讜抓 注讬讬' 诪讙"讗 住"住 转住"讟 讜注讬' 讘谞讚专讬诐 讞讬诇讜拽 讘讬谉 讗谞砖讬 讙诇讬诇 诇讗谞砖讬 讬讛讜讚讛 讘住转诐 讞专诪讬诐 讜讛"谞 讚讻讜讜转讬':





驻谞讬 讬讛讜砖注

讘讙诪专讗 讗诪专 讛讗讬 注砖讛 讜讛讗讬 注砖讛 注砖讛 讚讻讘讜讚 转讜专讛 注讚讬祝. 讜讻转讘 讛专讬讟讘"讗 讝"诇 讘讞讬讚讜砖讬讜 讚诇讗讜 注砖讛 诪诪砖 讗诇讗 诪爪讜讛 讚专讘谞谉 讛讬讛 诇讻讘讚 拽专讜讘讬 转"讞 讗诇讗 讚讗驻"讛 住诇拽讬讛 诇讚讬谞讗 讚讬转诪讬 诪砖讜诐 讚讗讻转讬 诇讗 驻转讞 讘讚讬谞讗 讚讬转诪讬 讜注讬讬谉 讘讗专讬讻讜转 讘讚专讬砖讛 讘讞"诪 住讬' 讬"讝 讗诇讗 讚讗讻转讬 诇注谞"讚 拽砖讛 诇砖讜谉 注砖讛 讚讻讘讜讚 转讜专讛 讚诇讻讗讜专讛 诇讗 讗砖讻讞谉 讘讻讜诇讛 转诇诪讜讚讗 砖讬讛讗 诪爪讜讛 诇拽专讘 讜诇讻讘讚 拽专讜讘讬 讛讞讻诐 讟驻讬 诪讗讚诐 讗讞专 诇拽讜诐 诪驻谞讬讜 讗讜 诇讛讚专讜 讜诇注谞"讚 讛讬讛 谞专讗讛 诇驻专砖 讘注谞讬谉 讗讞专 讚讘诇讗"讛 拽砖讬讗 诇讬 诪讗讬 砖诇讞 专讘 注谞谉 诇专' 谞讞诪谉 讚诇讚讬讬谞讬讛 诇讛讗讬 讙讘专讗 诪砖讜诐 讚讗讬讛讜 驻住讜诇 诇讬讛 诇讚讬谞讗 讚讘诇讗"讛 诪讛讬讻讬 转讬转讬 诇讗 诇讚讬讬谞讬讛 专"谞 讜诇讗 诪住转讘专 诇讜诪专 讚专' 注谞谉 讛讬讛 讙讚讜诇 诪专' 谞讞诪谉 讚讛讗 诇注讬诇 讗讬拽驻讚 专' 讛讜谞讗 注诇 专' 注谞谉 讚拽专讬讗 诇讬讛 讛讜谞讗 讞讘专讬谉 讜专' 谞讞诪谉 讛讬讛 专讙讬诇 转诪讬讚 诇拽专讜转 诇专' 讛讜谞讗 讛讜谞讗 讞讘专讬谉 讜专' 讛讜谞讗 讙讜驻讗 拽讗诪专 注诇讬讛 讚专"谞 讚讗讬讛讜 讜砖讘讜专 诪诇讻讗 讗讞讬 讘讚讬谞讬 诇讻讱 讛讬讛 谞专讗讛 诪讝讛 讚专' 注谞谉 砖诇讞 诇讬讛 讛讻讬 讻讚讬 诇诪讬砖专讬 诇讬讛 转讬讙专讗 讘专讬砖讗 讜拽住讘专 专"谞 讚诪砖讜诐 讚拽专讜讘讜 讛讜讗 诪砖"讛 专讜爪讛 专' 注谞谉 讘讻讱 讜诇驻"讝 讗"砖 讚注砖讛 讚讻讘讜讚 转讜专讛 讛讬讬谞讜 讗讚专' 注谞谉 讙讜驻讗 诇拽讬讬诐 讚讘专讬讜 讜诇讻讱 谞注谞砖 专' 注谞谉 讘诪讛 砖谞转谉 诪拽讜诐 诇专"谞 诇讟注讜转 讘讝讛 讻讱 讛讬讛 谞"诇 诇讻讗讜专讛 讗诇讗 砖诇讗 诪爪讗转讬 诇讬 讞讘专 讘讝讛 讜注讜讚 讚讗"讻 讗讻转讬 拽砖讛 讘讗诪转 讗讚专' 注谞谉 讙讜驻讗 诇诪讛 砖诇讞 诇讬讛 诇专' 谞讞诪谉 讚诇讬讚讬讬谞讬讛 讚讛讗 诇拽讜砖讟讗 讚诪讬诇转讗 诇讗讜 诪砖讜诐 讚诇诪讬砖专讬 诇讬讛 转讬讙专讗 讘专讬砖讗 注讘讬讚 讛讻讬 讚讛讗 诇讗讜 拽专讜讘讬诐 讛讜讜 讗诐 诇讗 砖谞讗诪专 砖诪讞诪转 讛讚讜专讜谉 讛讟讛讜 诇讘讜 讜诪砖"讛 谞注谞砖 讗诇讗 讚讬讜转专 谞专讗讛 讚讛讗讬 讙讘专讗 诪诪拽讜诪讜 砖诇 专' 注谞谉 讛讬讛 讛讜讗 讜讘注诇 讚讬谞讜 讜专' 谞讞诪谉 讛讬讛 讘诪拽讜诐 讗讞专 讜诇讗 讛讬讛 专"谞 讬讻讜诇 诇讻驻讜转讜 诇砖讻谞讙讚讜 诇讛讜爪讬讗讜 诪诪拽讜诪讜 砖诇 专' 注谞谉 讗讬 诇讗讜 讚砖讚专 诇讬讛 讚驻住讬诇谞讗 诇讚讬谞讗 讻谉 谞"诇:


砖诐 讘砖谞讬 讚专' 讬讜住祝 讛讜讬 专讬转讞讗 讗"诇 专讘讬谉 谞讬讘注讬 诪专 专讞诪讬 讗"诇 讛砖转讗 讜诪讛 讗诇讬砖注 讻讜'. 讜诇讻讗讜专讛 讬砖 诇转诪讜讛 讚讘讻诪讛 讚讜讻转讬 讗砖讻讞谉 讘转谞讗讬 讜讗诪讜专讗讬 讚讘注讜 专讞诪讬 讗讻驻谞讬 讜讻"砖 讘讬诪讬 讛谞讘讬讗讬诐 讜诇注谞"讚 谞专讗讛 讚诪讚诇讗 拽讗诪专 讛讻讗 讘砖谞讬 讚专' 讬讜住祝 讛讜讬 讻驻谞讗 讗诇讗 讛讜讛 专讬转讞讗 诪砖诪注 砖讛讬讛 讬讚讜注 诇讛诐 讚注讬讚谉 专讬转讞讗 讛讜讬 讜讘注讬讚谉 专讬转讞讗 讗诪专 诇讛讜 砖驻讬专 讚讗讬谉 诇讘拽砖 专讞诪讬诐 讗诇讗 讘注转 专爪讜谉 讜讗讛讗 诪讬讬转讬 专讗讬讛 诪讗诇讬砖注 讚注讘讬讚 诪注砖讛 谞讬住讬诐 诇诪讬讘专讬 诪讝讜谞讬 诇讬转谉 诇讞诐 讗' 诇驻谞讬 诪讗讛 讗讬砖 砖讛讜讗 砖讬谞讜讬 讛讟讘注 讜诇讗 讘讬拽砖 专讞诪讬诐 讗讻驻谞讗 讙讜驻讗 砖讗讬谞讜 砖讬谞讜讬 讛讟讘注 讗注"讻 讚讛讜讛 拽讬诐 诇讬讛 讚注讬讚谉 专讬转讞讗 讛讜讬 讜讗驻砖专 砖讛讬讛 讘讗讜转讜 讝诪谉 讚讻转讬讘 诇注讬诇 诪讛讗讬 驻专砖讛 讜讬讛讬 拽爪祝 讙讚讜诇 注诇 讬砖专讗诇 讗讜 讘诪讗讬 讚讻转讬讘 讘转专 讛讗讬 驻专砖讛 讻讬 拽专讗 讛' 诇专注讘 砖讘注 砖谞讬诐 讻谉 谞"诇 讜注讬讬谉 讘讞讬讚讜砖讬 讗讙讚讜转 诇诪讛专砖"讗 讝"诇 讜讛谞诇注"讚 讻转讘转讬:


砖诐 讻讬 讛讜讜 拽讬讬诪讬 专讘谞谉 诪诪转讬讘转讗 讚专' 讛讜谞讗 讛讜讬 住诇讬拽 讗讘拽讗 讜讗诪专讬 讘诪注专讘讗 拽诪讜 诇讛讜 诪诪转讬讘转讗 讚专' 讛讜谞讗 讘讘诇讗讛. 讜诇讻讗讜专讛 诪讬讞讝讬 讻讙讜讝诪讗 讬转讬专讗 讜谞"诇 讚讚专讱 诪砖诇 讘注诇诪讗 讛讬讜 讗讜诪专讬谉 讻谉 讻砖讛讬讜 专讜讗讬谉 砖讛讗讘拽 讜注驻专 讛讗专抓 讛讬讜 诪讻住讬谉 讗转 讗讜专 讛讞诪讛 砖讛讜讗 讚讘专 诪爪讜讬 注"讬 专讜讞 讙讚讜诇 讛讬讜 讗讜诪专讬谉 砖讻谉 讛讜讗 讘讗讜转讜 注谞讬谉 讻讚 拽讬讬诪讬 诪诪转讬讘转' 讚专' 讛讜谞讗 讘讘诇讗讛 讻谉 谞"诇 讜讻"讻 讘讞讬讚讜砖讬 诪讛专"讬 诪讟专讗谞讬 讝"诇:





讛驻诇讗讛

讙诪专讗 讛讗讬 注砖讛 讜讛讗讬 注砖讛 讜讻讜'. 讻转讘 讛专讬讟讘"讗 讜讛讘讬讗讜 讛讘"讬 讘住讬诪谉 讟"讜 讜讛专诪"讗 讘讛讙"讛 讚讘转"讞 注爪诪讜 砖讘讗 诇讚讬谉 讗驻讬诇讜 驻转讞讜 讻讘专 讘讚讬谞讗 讚讜讞讬谉 讚讬谉 讛转"讞 诇讚讬谉 讗讞专 讻讚讬 砖诇讗 讬转讘讟诇 诪诇诪讜讚讜. 诪砖讗"讻 讛讻讗 讘拽专讜讘讜 砖诇 转"讞 讗讬谞讜 讚讜讞讛. 讜爪"注 讚讛讗 讗诪专讬谞谉 讘驻"拽 讚诪讙讬诇讛 转"转 讚讬讞讬讚 拽诇 讜讻讘讜讚 转讜专讛 讚讬讞讬讚 讞诪讬专. 讜讗"讻 讛讻讗 诪讗讬 诪注诇讬讜转讗 讗讬讻讗 讘转"讞 注爪诪讜 砖诇讗 讬转讘讟诇 诪诇诪讜讚讜. 讜谞专讗讛 诇驻注谞"讚 讚讘讗诪转 注砖讛 讚讻讘讜讚 转讜专讛 讚讜讞讛 注砖讛 讚讻拽讟谉 讻讙讚讜诇 讜讙讜'. 讗诇讗 讚拽砖讛 诇驻讬 诪讗讬 讚讗诪专讬谞谉 诇注讬诇 讚祝 诪" 讜诇讬转讬 注砖讛 讜谞讚讞讛 诇讗 转注砖讛 讜拽讗诪专 讟注诪讗 诪砖讜诐 讚讗讬 讗讬讛讬 讗诪专讛 诇讗 讘注讬谞讗 诪讬 讗讬转讬讛 诇注砖讛 讻诇诇. 讗"讻 讛"谞 讛讗 拽讬"诇 讛专讘 砖诪讞诇 注诇 讻讘讜讚讜 讻讘讜讚讜 诪讞讜诇. 讜讗"讻 讗诐 讗诪专 讛转"讞 砖诪讞诇 注诇 讻讘讜讚讜 诪讬 讗讬转讗 诇注砖讛 讻诇诇. 讜讗讬谞讜 讚讜诪讛 诇讛讱 讚诪讙讬诇讛 讚讗讬谉 诪讜注讚 讘驻谞讬 转"讞 砖诪转 讜讗讬谉 讻讘讜讚讜 诪讞讜诇 讜讗祝 砖讻转讘谞讜 诇注讬诇 讚祝 讬"讝 讙讘讬 诪诇讱 讚讻讬讜谉 讚讻讘讜讚讜 拽讜讚诐 讗"爪 诇诪讞讜诇 讛讬讬谞讜 诇讙讘讬 讻讘讜讚 砖诇 讗讞专 讗讘诇 讘砖讘讬诇 诪爪讜转 注砖讛 讗讞专转 讬砖 诇讜诪专 讚讻讬讜谉 讚讗讬 讘注讬 讗诪专 诇讗 讘注讬谞讗 讗讬谞讜 讚讜讞讛 讗讱 讛谞"诇 讚诇讗 讚诪讬 讚讘砖诇诪讗 讛转诐 讘讗谞讜住讛 诇讬讻讗 砖讜诐 诪爪讜讛 砖诇讗 转诪讞讜诇 注"讻 专讗讜讬 讛讜讗 砖转诪讞讜诇 讻讚讬 砖诇讗 讬注讘讜专. 讗讘诇 讛讻讗 讻讬讜谉 砖讬爪讟专讱 诇讘讟诇 诪诇诪讜讚讜 讗祝 讚转"转 讚讬讞讬讚 拽诇 讜诇讗 讚讞讬 砖讗专 注砖讛 诪"诪 讛讗 拽讬"诇 讘专讬砖 砖讘转 讚讗讬谉 讗讜诪专讬诐 诇讗讚诐 讞讟讗 讻讚讬 砖讬讝讻讛 讞讘讬专讱 讗驻讬诇讜 讘讞讟讗 拽诇. 讗"讻 诪诪讬诇讗 讗讬谉 诇转"讞 诇诪讞讜诇 注诇 讻讘讜讚讜 讜诇讘讟诇 诪诇诪讜讚讜 讘砖讘讬诇 砖讬讝讻讛 讛讚讬讬谉 讜讻讬讜谉 讚讗讬谞讜 诪讜讞诇 诪诪讬诇讗 讗讬讻讗 诇讙讘讬 讚讬讬谉 注砖讛 讚讻讘讜讚 转讜专讛 讜讚讜讞讛 砖讗专 注砖讛. 讜讗祝 诇诪讗讬 砖讻转讘讜 讛转讜住' 砖诐 讚讛讬讻讗 讚诇讗 驻砖注 讞讘讬专讜 讗讜诪专讬诐 诇讗讚诐 讞讟讗 讛讻讗 砖讗谞讬 讚诇讗 注讘讬讚 讛讚讬讬谉 讗讬住讜专讗 讻诇诇 讚注砖讛 讚讻讘讜讚 转讜专讛 讚讜讞讛. 讜讬砖 诇讚诪讜转 诇讻诇讗讬诐 讘爪讬爪讬转 讚讻转讘讜 讛转讜住' 讘讬讘诪讜转 讚祝 爪' 注"讘 讚注讬拽专 诪爪讜转 爪讬爪讬转 讛讬讬谞讜 讗讞专 砖谞转注讟祝 讻讘专. 讗注"讙 讚讗诐 专讜爪讛 讗讬谞讜 诪转注讟祝 讻诇诇 讜诇讗 讘讗 诇诪爪讜讛 注砖讛 讚爪讬爪讬转 讚讛讗 拽讬"诇 爪讬爪讬转 讞讜讘转 讙讘专讗 讛讜讗 诪讻诇 诪拽讜诐 讻讬讜谉 讚讗讬讻讗 拽爪转 诪爪讬讛 诇讛讘讬讗 注爪诪讜 诇讬讚讬 诪爪讜转 爪讬爪讬转 讻讚讗诪专 诪诇讗讻讗 诇专讘 拽讟讬谞讗 诪讜转专 诇诇讜讘砖讜 讜诇讚讞讜转 诇"转 讚讻诇讗讬诐 讻"砖 讗爪诇 讞讘讬专讜 讚讗讬谉 诇讜 诇讘讟诇 诪诇诪讜讚讜 讘砖讘讬诇 砖讬诪讞讜诇 注诇 讻讘讜讚 砖诇讗 讬讚讞讛 注砖讛 讚拽讟谉 讻讙讚讜诇. 诪讬讛讜 诇驻诪"砖 讛转讜住' 讬砖讬谞讬诐 诇注讬诇 讚祝 诪"讟. 讚讛讗 讚讗诪专 讗讬 讗诪专讛 诇讗 讘注讬谞讗 诪讬 讗讬转讬讛 诇注砖讛 讛讬讬谞讜 诪砖讜诐 讚讘讚讬讚讛 诇讬讻讗 注砖讛 讜讛讬讗 诪讜讝讛专转 讻诪讜转讜. 讗"爪 诇讝讛 讚讛讗 注砖讛 讚拽讟谉 讻讙讚讜诇 讗讬谞讜 讗诇讗 注诇 讛讚讬讬谉. 讜注驻"讝 讬砖 诇讬讬砖讘 拽爪转 讚讘专讬 讛专诪讘"诐 砖讻转讘 讚讚讬谉 讗诇诪谞讛 拽讜讚诐 诇转"讞. 讗注"讙 讚讗诪专讬谞谉 讛讻讗 讚讚讬谉 讛讬转讜诐 谞讚讞讛 诪驻谞讬 讻讘讜讚 转"讞 讜讬转讜诐 拽讜讚诐 诇讗诇诪谞讛 讻讚讗讬转讗 讘砖"注 砖诐 讜注讬讬谉 讘住诪"注 砖诐 讜诇驻诪"砖 讬砖 诇讜诪专 讚讛讗 讚讬转讜诐 拽讜讚诐 诇讗诇诪谞讛 讛讬讬谞讜 诪砖讜诐 讚讛讘"讚 讗讘讬讛谉 砖诇 讬转讜诪讬诐 讗注"讙 讚讘讗诇诪谞讛 讗讬讻讗 讝讬诇讜转讗 讟驻讬 诪"诪 诪爪讜转 讛讘讬转 讚讬谉 注爪诪讜 讬讜转专 诪讜讟诇 注诇 讛讬转讜诪讬诐. 讗讘诇 诇讙讘讬 讗讞专讬诐 诇讗 砖讬讬讱 讝讛 讚讝讬诇讜转讗 讚讗诇诪谞讛 讛讬讗 砖讜讛 诇讻诇 讗讚诐. 谞诪爪讗 诇讙讘讬 转"讞 砖讬讬讱 住讘专转 讛转讜住' 讬砖讬谞讬诐 讚讗讬 讗诪专 诇讗 讘注讬谞讗 讚诇讙讘讬 讚讬讚讬讛 诇讬讻讗 注砖讛 讚讻讘讜讚 转讜专讛 讜讗讬讻讗 讝讬诇讜转讗 讘讗诇诪谞讛. 诪砖讗"讻 诇讙讘讬 讬转讜诐 讚讗讬谞讜 诪爪讜讛 讗诇讗 注诇 讛讘讬转 讚讬谉 砖讛谉 讗讘讬讛谉 砖诇 讬转讜诪讬诐 讜诇讗 砖讬讬讱 讛讱 住讘专讗 讗讬 讗诪专 诇讗 讘注讬谞讗 诇讻讱 讗讬谞讜 诪讞讜讬讘 诇诪讞讜诇 讜讗转讬 注砖讛 讚讻讘讜讚 转讜专讛 讜讚讞讬 讜讚讜拽:


专砖"讬 讚"讛 讛讜讬 驻讬讬砖讬 讜讻讜'. 讜诇讞诐 讘讬讻讜专讬诐 讛讜讗 注砖专讬诐 讜讞讚 讜讻讜'. 讝讛讜 诇驻讬 诪讗讬 讚讗诪专讬谞谉 讘驻"拽 讚住谞讛讚专讬谉 讚诇讞诐 讘讬讻讜专讬诐 讻诪砖诪注讜 专"诇 转讞讬诇转 拽爪讬专 注"砖 讗讘诇 诇驻讬 诪讗讬 讚讚专讬砖 诇注讬诇 讚讚讜专谉 诇转"讞 讛讜讬 讻讘讬讻讜专讬诐 讗"讻 诪砖诪注 讚拽讗讬 注诇 注砖专讬诐 诇讞诐 讚讗讬谞讛讜 注讬拽专 讛讚讜专谉 讚诇诪讛 讬拽专讗 诇诇讞诐 讗' 讬讜转专 讘讬讻讜专讬诐 诪讗讬谞讱 讜注"讻 诇讞诐 讘讬讻讜专讬诐 讛讬讬谞讜 讛注砖专讬诐 诇讞诐 诇讚讜专讜谉 讜诇讜诇讬 驻讬专砖"讬 讝"诇 讛讬讛 讗驻砖专 拽爪转 诇驻专砖 讗祝 诇驻讬 讚专砖讗 讚诇注讬诇 讚讻专诪诇 讘爪拽诇讜谞讜 诪住转诪讗 讛讬讛 讘讜 讻砖讬注讜专 砖讬砖 讘诇讞诐 讗讞专讬诐 讜诪诪讬诇讗 讚注"讻 讛讬讛 讘讜 讻驻诇讬诐 讻诇讞诐 讗讞转 讻讚讗诪专讬谞谉 诇注讬诇 讚祝 住"讚 注"讘 爪讗 诪讛谉 诪讞爪讛 诇讞谞讜谞讬 谞诪爪讗 砖讛诇讞诐 谞转诪注讟 诪讞爪讛 讜讝讛 砖讛讬讛 讘诇讘讜砖讜 注讚讬讬谉 讻驻讬专砖"讬 讘诪诇讻讬诐 讘' 住讬诪谉 讚' 讜讚讗讬 讛讬讛 讻驻讜诇 讜讛"诇 讻砖谞讬诐 讜拽"诇:


转讜住' 讚"讛 诪讘拽专讬 诪讜诪讬谉 讜讻讜' 讗讘诇 讛讻讗 诪讬讬专讬 讘讘讚讬拽转 诪讜诪讬诐 砖讗专 拽讚砖讬诐 讜讻讜'. 讛诪"诇 讘讘讻讜专 讘讝诪谉 讛诪拽讚砖 讚讗讬谉 讘讜 讞砖讚 讚诇讬讻讗 谞讙讬注讛 讚讛讗 讛讻讛谉 讬讻讜诇 诇讛拽专讬讘讜 讻驻讬专砖"讬 讘讬讜诪讗 讚祝 注"讞 注"讗 讚"讛 讻讛谞讬诐 讞砖讜讚讬诐 注诇 诪讜诪讬 讘讻讜专 诇讛转讬专 讗转 讛讗讬住讜专 诇驻讬 砖讘讻讜专 讘讝诪谉 讛讝讛 讗讬谉 诇讜 转拽谞讛 讜讻讜' 讜讗驻砖专 讚住"诇 讚讗驻"讛 讗讬讻讗 爪讚 谞讙讬注讛 诪砖讜诐 砖讬讛讬讜 诪讜转专 诇讛讗讻讬诇讜 诇讬砖专讗诇 讜讙诐 讗"爪 诇讛拽专讘转 讛讗讬诪讜专讬诐 诪砖讗"讻 讘砖讗专 拽讚砖讬诐 诇讬讻讗 砖讜诐 谞讙讬注讛 讚诪住转诪讗 讛讬讜 诪讘拽专讬诐 拽讜讚诐 砖讛拽讚讬砖讜 讚讗住讜专 诇讛拽讚讬砖 讘注诇讬 诪讜诪讬谉 诇诪讝讘讞 讜转诪讬诪讬诐 诇讘讚拽 讛讘讬转 讜讙诐 讘诪讜诪讬诐 砖谞注砖讜 诇讗讞专 砖讛拽讚讬砖谉 诇讬讻讗 爪讚 谞讙讬注讛 讚讛讗 讗诐 讛讜诪诪讜 讛讬讜 谞驻讚讬诐 讘砖讜讬诐 讜拽"诇:

